Do Retry — Manga Boxing Terbaru Berlaku Semasa Zaman Showa Selepas Perang!

Minggu ini, Manga Plus kembali dengan satu lagi siri manga terbaru yang bertajuk “Do Retry” oleh Jun Kirarazaka. Kalau anda ingin tahu, pelukis manga tersebut pernah menerbitkan manga dalam majalah Jump yang bertajuk Bone Collection. Memandangkan Jump tidak mempunyai siri sukan selain Blue Box, siri baharu ini nampaknya menarik perhatian pembaca dengan temanya yang fokus kepada sukan tinju. Jom kami ceritakan lebih lanjut mengenainya.

Sumber: Manga Plus
Untuk pengetahuan anda, Do Retry berlaku semasa era Showa di mana perang dunia kedua masih berlaku. Kita telah diperkenalkan dengan protagonis bernama Aozora Okami, seseorang yang sangat mengidolakan bapanya yang merupakan peninju terhebat pada waktu itu. Dengan perang yang sedang berlangsung, bapanya telah sertai tentera. Jadi tinggallah Aozora bersama adik dan ibunya. Selalu ingat kepada kata-kata bapanya, Aozora berusaha dalam membantu keluarganya itu walaupun dia tidak mewarisi kekuatan bapanya itu.

Sumber: Manga Plus
Nampaknya malang sekali lagi menimpa keluarga Aozora apabila tentera AS melancarkan serangan udara di kawasan bandar mereka dan telah mengorbankan ibunya. Setahun selepas kejadian itu, Aozora berusaha untuk menjaga adiknya yang telah sakit sejak daripada kejadian tersebut. Melihat keadaan adiknya yang semakin teruk, dia cuba mencari duit untuk menghantarnya ke Hospital. Setelah menjumpai kimono di runtuhan rumahnya, Aozora telah diserang oleh sekumpulan dewasa samseng yang akhirnya mencuri kimono tersebut.

Sumber: Manga Plus
Dia pulang dengan tangan kosong dan terkejut melihat kawan adiknya yang menjerit nama adiknya. Apa yang disangka sakit biasa, rupa-rupanya penyakit TB (Tuberculosis). Walaupun begitu, Aozora tidak mengalah dan mencari semula samseng tersebut untuk mengambil semula kimono yang dicuri mereka. Agak sengit juga melihat Aozora cuba untuk melawan mereka semua dan akhirnya dia dibantu oleh seorang wanita misteri bernama Yuka. Wanita tersebut kagum dengan serakan tinjunya, lalu membawanya melihat perlawanan tinju. Dia juga memberikan sejumlah wang kepada Aozora untuk rawatan adiknya.

Sumber: Manga Plus
Seperti biasa manga ini berakhir dengan persoalan yang membuatkan pembaca tertanya-tanya. Kalau anda ingin tahu dengan lebih lanjut, kenalah baca Do Retry melalui aplikasi atau laman web Manga Plus. Untuk mendapatkan liputan lain mengenai manga daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: Do RetryManga sukanTinju


Steam Link akhirnya tiba di iOS, setahun selepas ditolak oleh Apple.

Valve mengumumkan semalam bahawa app Steam Link, yang bantu streamkan game kepada peranti mobile anda, kini boleh dimuat turun dengan percuma di iOS dan Apple TV. Ini satu berita besar selepas Apple menolak app ini pada 11 bulan lepas kerana melanggar beberapa peraturan Apple.

Pada waktu itu, Apple merancang untuk berkomunikasi dan berbincang bersama Valve untuk membawa Steam Linke ke iOS dan Apple TV. Maka, ia pun terjadi! Tetapi tiada butiran lebih bagaimana kedua-dua pihak menandatangani perjanjian.
App Steam Link menjanjikan “desktop gaming to your iPhone or iPad.” Pengguna boleh menyambung Steam Controller atau apa saja MFi (Made-for-iPhone/iPad) controller untuk bermain game di satu local network yang sama.

Ini adalah syarat dan spesifikasi untuk prestasi tertinggi, menurut Valve:
Syarat:

iPhone atau iPad yang menggunakan iOS 10 atau lebih.
Komputer yang mempunyai Steam – Windows, Mac, atau Linux.
Peranti iOS harus menggunakan local network yang sama seperti komputer yang mempunyai Steam tersebut.

Prestasi tertinggi:

Sambung komputer anda menggunakan Ethernet ke 5Ghz WiFi router.
Sambung peranti iOS anda ke 5Ghz band WiFi network.
Memastikan peranti iOS dalam jarak yang dekat kepada router.

App Steam Link ialah pengganti yang efektif kepada peranti fizikal Steam Link yang Steam berhentikan pada tahun 2018. Steam Link juga sudah boleh didapati di Android.
Untuk maklumat lanjut tentang Steam Link, korang boleh check di official Steam Link page di laman rasmi Valve.
Sumber – GameSpot
Jangan lupa untuk ikuti kami di TikTok!
  @gamersantaimy
Tags: Apple TVgamesiPadiPhonesteam


Seorang jutawan ingin hasilkan “battle-royale” dekat pulau peribadi sendiri!

Seorang jutawan (namanya dirahsiakan) berancang untuk menubuhkan satu acara pertempuran 100-orang di sebuah pulau persendirian. Hush Hush, pasar beli-belah mewah terkemuka di dunia, menerima permintaan daripada pihak yang tidak dikenali itu berkata yang dia sedang mencari sesiapa sahaja yang boleh membantu dia untuk membina battle royale untuk acara 3 hari yang akan menyaksikan 100 orang berjuang meraih hadiah wang tunai.

Acara itu akan melihat 100 orang dengan senapang airsoft dan perisai badan sensitif di mana orang terakhir yang dapat bertahan akan membawa pulang lebih kurang £100,000 (RM535,000.00). Acara itu akan berlangsung selama 3 hari di mana 12 jam diperuntukkan untuk setiap hari. Pada waktu malam, pemain boleh berkhemah dan semua peralatan perkhemahan dan makanan akan disediakan.

Acara besar-besaran ini masih lagi dalam peringkat konsep. Seperti yang dinyatakan sebelum ini, Hush Hush sedang mencari pereka dengan pengalaman pengurusan acara berskala besar yang dapat merekabentuk arena untuk jutawan tersebut. Pengasas Hush Hush, Aaron Harpin berkata:
“Pertandingan battle royale telah menjadi sangat popular sejak beberapa tahun yang lalu dan pelanggan kami adalah peminat besar yang ingin menjadikan permainan ini realiti dengan cara yang paling selamat. Jika pertandingan seperti ini dapat meraih kejayaan yang baik untuk tahun ini, dia mahu membuat acara tersebut sebagai acara tahunan yang sangat menarik!”

Jadi, pereka atau sesiapa sahaja yang berpotensi dan mempunyai pengalaman boleh memohon di laman web Hush Hush, di mana projek tersebut akan membayar sebanyak £1,500 (RM8,027)  setiap hari. Dalam jangka masa enam minggu, kontrak itu ditetapkan untuk membayar £45,000 (RM240,797). Kalau korang ada bakat nak tolong dorang reka semua design, konsep dan sebagainya, inilah masanya untuk tonjolkan bakat korang! Mereka nak hasilkan sebuah acara yang realistik sebaik mungkin.
Sumber: Hush Hush

Jangan lupa untuk ikuti kami di TikTok!
  @gamersantaimy
Tags: battle royalehasilkanjutawanpulausendiri


Peminat anime One Punch Man meminta studio lain untuk hasilkan musim ketiga!

One Punch Man merupakan salah satu siri anime terbaik semasa musim pertama ditayangkan dan peminat menaruh harapan tinggi untuk musim kedua siri anime tersebut. Apabila musim kedua anime yang ditunggu-tunggu itu ditayangkan, hasilnya bukanlah apa yang dihajatkan oleh peminat. Disebabkan itulah kebanyakan peminat meninggalkan siri tersebut dan ianya menyepi untuk seketika. Sehinggalah seseorang memulakan perbincangan mengenai musim ketiga.

Melalui subreddit One Punch Man, Ferdz0, bertanya jika siri One Punch Man bertuah untuk mendapatkan musim ketiga atau keempat, studio manakah yang mereka harapkan untuk menghasilkannya. Ramai yang meninggalkan komen serta meluahkan bahawa musim kedua sepatutnya mendapat adaptasi yang hebat. Rata-rata bersetuju bahawa Studio Bones layak untuk menghasilkan musim seterusnya untuk siri oleh ONE dan Murata.

Studio Bones merupakan studio yang menghasilkan anime Mob Psycho 100 yang juga karya ONE. Ia mengadaptasi siri tersebut dengan sangat baik dan kreativiti hebat untuk animasi tersebut. Tidak dilupakan juga aksi pertempuran dalam Mob Psycho. Memang tidak peliklah mengapa ramai yang teruja apabila siri itu mendapat musim ketiga.
Jika anda ingin tahu, perbezaan musim pertama dan kedua One Punch Man berlaku kerana ianya dihasilkan oleh dua studio yang berbeza. Musim pertama telah dihasilkan oleh Madhouse, yang juga menganimasikan siri hebat seperti No Game No Life, Parasyte, Death Note dan banyak lagi. Manakala JC Staff pula yang menghasilkan musim kedua One Punch Man. Ia sangat mengecewakan tidak kiralah dari penulisannya mahupun animasinya yang tidak memberikan impak yang sama seperti MadHouse.

Apa pula pendapat anda? Studio mana yang anda rasa layak untuk mengadaptasi siri ini untuk musim ketiga anime One Punch Man selain MadHouse? Boleh kongsikan kepada kami di ruang komen! Untuk mendapatkan liputan lain mengenai anime, sila klik pautan ini.
Sumber: Reddit
Jangan lupa untuk ikuti kami di TikTok!
  @gamersantaimy


Final Fantasy XVI menampilkan ‘real-time combat’ & bukan sekadar open-world, info baru dari produser

Baru-baru ini, beberapa outlet dan media besar telah memuat naik temubual mereka bersama produser Final Fantasy XVI iaitu Naoki Yoshida yang menceritakan tentang gameplay dan beberapa butiran baru tentang entri ke-16 dalam francais FF. Diambil daripada PlayStation Blog, Square Enix Blog, 4Gamer.net, dan lain-lain, nampaknya Final Fantasy XVI sah akan menampilkan sistem ‘real-time combat’ tetapi malangnya bukanlah game open-world.

Berikut adalah isi penting yang dikumpul:

Sistem pertempuran

Clive (protagonis Final Fantasy XVI ) mempunyai pelbagai jenis serangan dan abiliti hebat berdasarkan summon dari game Final Fantasy tradisional, yang boleh dikitar secara real-time combat. Selepas Clive mendapat kuasa Eikon (nama lain untuk summon), dia akan dapat membuka abilitinya dalam “ability tree” melalui mata yang diperoleh daripada pertempuran.Kadang-kala, pemain dapat mengawal Eikon secara real-time untuk melawan Eikon lain. Setiap pertempuran Eikon vs. Eikon adalah unik. Antara contoh adalah adalah seperti mini-game 3D shooter, dan perlawanan gusti profesional. Masing-masing akan mempunyai keunikan dan perbezaan sendiri.Anak anjing serigala dari trailer pertama dinamakan Torgal. Soalan ditanya sama Torgal akan memainkan peranan dalam pertempuran, di mana Yoshida berkata untuk “tunggu dan lihat.”Clive akan ditemani oleh seorang atau lebih rakan sepanjang perjalanannya, yang akan mengambil bahagian dalam pertempuran, serta bergurau/menyembang dengan Clive. Ahli parti ini akan dikawal oleh AI.
Konsep

“Creative Business Unit III” memilih tema gaya fantasi zaman pertengahan untuk Final Fantasy XVI kerana kebanyakan ahli penting, termasuk Yoshida, paling menikmati gaya itu.Pemain akan mengikuti kehidupan Clive melalui tiga peringkat: zaman remajanya, 20-an dan 30-an.Game ini menggunakan “reka bentuk permainan berasaskan kawasan bebas yang memberikan pemain rasa yang lebih baik tentang skala yang benar-benar ‘global’,” dan bukan open-world.Final Fantasy XVI pada masa ini boleh dimainkan sepenuhnya dari awal hingga akhir, tetapi lakonan suara dalam pelbagai bahasa masih perlu dirakam. Kerana ia merupakan game yang sangat berorientasikan aksi, banyak ujian diperlukan untuk mengemaskan kesukaran, mencantikkan cutscene, dan untuk fasa debugging skala penuh.
Rancangan masa depan
Game ini akan menjadi “pengalaman lengkap” semasa pelancaran, dan pada masa ini tiada rancangan untuk kandungan lain.Trailer ketiga dirancang untuk keluar pada musim luruh ini, yang akan menumpukan lebih pada dunia, latar belakang dan jalan cerita.

 Final Fantasy XVI bakal keluar untuk PlayStation 5 pada musim panas 2023. Untuk segala liputan kami tentang game ini, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Final Fantasy XVIps5square enix


EA akan keluarkan game “memburu AAA” bersama studio Omega Force, Koei Tecmo

EA Originals Label telah mengumumkan kerjasama baharu dengan KOEI TECMO dan Omega Force, studio di belakang siri Warriors yang popular, termasuk DYNASTY WARRIORS dan SAMURAI WARRIORS, untuk membangunkan dan mengeluarkan game “memburu AAA hebat seterusnya.” IP original ini memberikan pengalaman AAA berpangkalan di Jepun feudal fantasi, di mana maklumat lanjut tentang game baharu ini akan datang pada hujung bulan ini.

EA Originals is building the next great hunting game with Koei Tecmo and Omega Force. We’ll see you on the hunt later this month. 🏹 🔗 : https://t.co/yvDIf9cfcm pic.twitter.com/iVNyl02zSk

— Electronic Arts (@EA) September 12, 2022

“Ia adalah satu penghormatan untuk bekerjasama dengan EA Originals dan mendapat sokongan pasukan yang mempunyai rekod prestasi yang luar biasa dalam mengeluarkan game baharu yang hebat.”“Pasukan EA menerima sepenuhnya kebebasan kreatif kami dan telah menjadi rakan kongsi berharga yang menawarkan sokongan pembangunan dan penerbitan. Tambah dengan sumber global EA dengan sumber sendiri akan membantu kami memperkenalkan jenis game memburu baharu kepada khalayak pemain global dan meluaskan jangkauan kami ke pasaran global.”“Saya sangat menantikan hari pemain dari seluruh dunia boleh bermain game baharu ini.”kata Yosuke Hayashi, Naib Presiden Eksekutif KOEI TECMO GAMES CO, LTD.
Sebahagian daripada KOEI TECMO GAMES, pemaju Omega Force bertanggungjawab untuk banyak game ikonik di pelbagai genre, daripada game hack-and-slash, kepada game aksi memburu dan banyak lagi. Selain siri Warriors yang popular, studio ini juga terkenal dengan projek-projek seperti Attack on Titan, Dragon Quest, Fire Emblem, Hyrule Warriors dan banyak lagi.

“Untuk mengembangkan lagi kejayaan luar biasa EA Original, termasuk keluaran terbaru It Takes Two dan Knockout City, kami sangat teruja untuk bekerjasama dengan pasukan Omega Force yang sangat berbakat.”“Mereka telah meningkatkan genre memburu ke tahap seterusnya, menggabungkan bakat mereka dalam gameplay pertempuran dengan mekanik yang tidak dijangka dan inovatif. Kami tidak sabar untuk memperkenalkan pengembaraan baharu mereka kepada dunia pada hujung bulan ini.”kata Jeff Gamon, Pengurus Besar EA Partners.

Untuk membaca segala liputan tentang game terbitan EA, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: eakoei tecmoomega force


Pra-pesan Digimon Digivice Digital X Monster di Impulse Gaming SEKARANG!

Mereka yang membesar zaman 90-an mesti pernah obses dengan cerita Digimon sampai beli Digivice kan? Berita baik untuk peminat Digimon, kerana Impulse Gaming telah membuka pra-pesanan untuk model terbaru Digivice iaitu Digimon Digivice Digital Monster X! Jom kita tengok apa yang menarik pasal Digivice ini.

Digimon Digivice Digital Monster X baru ini memfokuskan pada X-Antibody Digimon dan telah membawa semula beberapa mekanik dari siri Digimon Pendulum X seperti XAI System. Digivice ini dilengkapi dengan banyak ciri serta evolusi baru dan boleh dihubungkan dengan digivice versi sebelumnya.
Ciri-ciri terbaru yang ada pada Digimon Digivice Digital Monster X

Didatangkan dengan 4 warna (hitam, putih, ungu dan hijau)
Lebih 100 evolusi baru Digimon untuk dilatih dan dibawa bertarung
Pelbagai kebolehan baru
Masa bermain lebih lama
Boleh dihubungkan dan bertarung dengan Digivice versi lama
X-Antibody Digimon
XAI System
Random Attack Generator
Mod Quest baru dengan cara baru untuk membesarkan Digimon anda
Ekspresi muka Digimon muncul di skrin Digivice.

Untuk sesiapa yang berminat, anda boleh dapatkannya di Impulse Gaming:

Digimon Digivice Digital Monster X Ver.1 – Black (akan tiba Mei ini) berharga RM119
 Digimon Digivice Digital Monster X Ver.1 – White (akan tiba Mei ini) berharga RM119
Digimon Digivice Digital Monster X Ver.2 – Purple (akan tiba Oktober ini) berharga RM119
Digimon Digivice Digital Monster X Ver.2 – Green (akan tiba Oktober ini) berharga RM119

Harga Digivice ini amat berbaloi untuk peminat Digimon dan DigiTamer. Jadi tunggu apa lagi? Layari Impulse Gaming untuk dapatkan Digimon Digivice Digital Monster X anda sekarang!
Jangan lupa untuk ikuti kami di TikTok!
  @gamersantaimy


Tak sampai setahun aktif, Babylon’s Fall terpaksa tutup servis sebab tidak laku

Semasa baru diumumkan, Babylon’s Fall menerima banyak hype kerana dihasilkan oleh dua nama besar, PlatinumGames dan Square Enix. Selepas dilancarkan, nampaknya segala hype itu seperti sia-sia kerana game itu gagal menarik perhatian pemain. Kini, kita dapat berita bahawa Babylon’s Fall akan menamatkan perkhidmatan secara rasmi pada 27 Februari 2023.

It is with deep regret that we are terminating the game's service on February 28, 2023.Please read our full Notice for further information.https://t.co/mvaFYmOkYB Thank you so much for your support and playing BABYLON'S FALL.

— BABYLON'S FALL (@BabylonsFall_EN) September 13, 2022

Berikut adalah mesej daripada studio:
“Dengan hasrat untuk menyampaikan RPG aksi online multiplayer yang ditetapkan dalam dunia fantasi tinggi rumit, kami melancarkan servis rasmi permainan [Babylon’s Fall] pada Khamis, 3 Mac 2022, dan terus menjalankan pembangunan dan operasi tambahan.”“Walau bagaimanapun, dengan dukacita memaklumkan kepada anda bahawa kami akan menamatkan perkhidmatan permainan pada 27 Februari 2023.”“Hasilnya, kami juga akan membatalkan kemas kini berskala besar yang telah dirancangkan.Dari segi rancangan hadapan, Season 2 akan berlangsung sehingga Selasa, 29 November 2022, seperti yang dijadualkan, dan Final Season akan bermula dengan penyelenggaraan yang dijadualkan pada hari yang sama.”

Mungkin ada yang keliru dan anggap game hanya akan tamatkan servis multiplayer. Bukan! Selepas tarikh Februari 2023, tiada siapa boleh bermain Babylon’s Fall lagi, tidak kira solo atau multiplayer. Pada masa yang sama, laman web utama Hanging Garden akan ditutup dan semua data gameplay akan dipadamkan.

Pada masa yang sama, jualan mata wang premium digital, Garaz, juga telah digantung sejak pengumuman ini dibuat manakala jualan Premium Battle Pass akan tamat pada 29 November apabila musim terakhir Babylon’s Fall bermula.
Jadi apakah punca sebenar? Sebabnya tidak rumit pun: cuma, tiada siapa yang bermain.

Pada satu ketika di awal tahun ini, hanya seorang pemain sahaja yang log masuk ke Babylon’s Fall versi Steam sedangkan sudah beberapa bulan sejak ia dilancarkan. Pada satu masa lagi, tiada langsung satu pemain pun yang cuba. Oleh itu, pihak pemaju cuba melanjutkan musim kedua untuk menilai semula dan menangani masalah yang berkaitan.
Namun, keputusan akhir adalah Babylon’s Fall terpaksa diberhentikan.
Buat masa ini, game tersebut masih boleh dimainkan di PlayStation 5, PlayStation 4 dan PC untuk sesiapa sahaja yang berminat.
Jangan lupa untuk ikuti kami di TikTok!
  @gamersantaimy
Tags: Babylon’s FallPlatinumGamessquare enix


Keyboard Mouse VS Gamepad? Tak Fair – Fortnite

Personally aku rasa memang tak fair pun. Ada ke orang pakai keyboard + mouse leh lawan dengan orang pakai gamepad? Lain tu dynamics dia. Feel pun lain. Dan aku rasa ramai yang setuju dengan statement ni. Baru-baru ni Epic Games tengah explore pembaharuan kat sistem matchmaking diorang dimana puak-puak pakai keyboard + mouse ni takkan di padankan dengan geng-geng gamepad.

Menerusi post Reddit, Community Manager Epic iaitu Nathan Mooney kasitau diorang tengah usahakan lepas ni matchmaking akan based on peripherals of choice seseorang player. Gamepad vs Gamepad, Keyboard + mouse ganyang la sama korang.

Kalau mende ni jadi, gamers yang pakai keyboard + mouse kat konsol pun terkesan la jugak. Ye la kan mouse kan kasi aiming yang lagi tepat. So make sense la walaupun kat konsol, mende ni applicable jugak.

Jangan lupa untuk ikuti kami di TikTok!
  @gamersantaimy
Tags: FortnitegamepadKeyboardmatchmakingMouse


Acara King of Fighter ALLSTAR X WWE bermula dengan Becky Lynch, Kofi Kingston & The Undertaker

Peminat gusti pasti tidak percaya apabila mereka membaca berita ini tetapi biarlah realiti sendiri mengejutkan anda semua dengan cara yang paling tidak dijangkakan. Siapa sangka kita boleh guna Becky Lynch untuk tendang muka orang dalam game King of Fighters kan? SNK dan Netmarble mendedahkan watak-watak pertama yang bakal masuk dalam acara kolaborasi antara WWE dan King of Fighters ALLSTAR. Nampaknya enam watak akan muncul secara keseluruhan, tetapi tiga yang pertama adalah Becky Lynch, Kofi Kingston, dan The Undertaker.

Meet your next challengers! Kofi Kingston, Becky Lynch, and The Undertaker. Are you strong enough for these Superstars? @WWE @TrueKofi @BeckyLynchWWE #theman @undertaker #WWE #KOFALLSTAR pic.twitter.com/7cxL6okAZC

— The King of Fighters ALLSTAR (@playkofallstar) May 11, 2020

Ini semua didedahkan dalam trailer baru yang menunjukkan rakaman dalam permainan untuk ketiga-tiga pengusti. Kofi Kingston dan Becky Lynch terlihat seperti diri mereka sekarang, dan tentu saja The Undertaker adalah masih seram seperti yang saya lihat dia di dalam televisyen, jadi ramai pasti suka apabila ketulenan setiap watak dikekalkan. Sekiranya anda semua masih ingat kolaborasi sebelum bersama Tekken, watak-watak di atas mungkin boleh diperolehi menggunakan cara pembelian premium, gacha, atau perkara-perkara seperti rolet.

Kolaborasi WWE ini akan hadir pada 14 Mei 2020 sebagai sebahagian daripada kemas kini besar untuk King of Fighters ALLSTAR. Di laman web rasmi, nampaknya ciri-ciri baru akan mengubah rentak permainan KOF yang kita kenal. Lebih banyak maklumat akan didedahkan di laman web, walaupun acara akan bermula beberapa hari lagi.  Bagi mereka yang masih belum cuba, anda boleh memuat turun King of Fighters ALLSTAR sekarang jika anda ingin tahu mengenai crossover hebat ini.

3 Days until the KOF ALLSTAR x WWE collaboration begins!Which WWE wrestler are you looking forward to playing? @WWE @TrueKofi #WWE #KOFALLSTAR pic.twitter.com/Ue2DnOHzy6
— The King of Fighters ALLSTAR (@playkofallstar) May 11, 2020

The King of Fighters ALLSTAR tersedia untuk peranti iOS dan Android. Klik di bawah untuk muat turun!
 MUAT TURUN DI SINI!!
Jangan lupa untuk ikuti kami di TikTok!
  @gamersantaimy
Tags: Becky LynchKing of FightersKofi KingstonThe King of Fighters ALLSTARThe UndertakerWWE


Senarai PLOT TWIST hebat yang berlaku dalam sejarah anime!

Bosanlah kalau tengok anime yang boleh agak jalan ceritanya. Lebih-lebih lagi dengan pengakhiran yang boleh diteka sejak awal penceritaan. Kali ini, kami ingin kongsikan kepada anda beberapa plot twist anime yang membuatkan ramai penontonnya terkejut. Tanpa membuang masa, jom kita tengok plot twist siri anime tersebut.

Erased – Pembunuh

Satoru yang mempunyai kebolehan yang dipanggil “Revival”, yang membolehkannya untuk undur  masa dan mengelakkan kematian dahsyat. Apabila dia menggunakannya untuk menyelamatkan ibunya, Satoru telah kembali ke waktu dulu, di mana dia masih bersekolah. Waktu itu, ramai kanak-kanak telah menghilang. Dia telah menyiasat perkara disebalik kehilangan misteri ini dan mendapati bahawa seorang guru disekolahnya sebenarnya pembunuh yang dicari.

Attack on Titan – Protagonis ke Antagonis

Eren Jaeger, yang merupakan protagonis untuk siri Attack on Titan, berjanji untuk membunuh kesemua titan yang telah membunuh ibunya dan memusnahkan tempat tinggalnya. Rasanya ramai sudah agak bahawa Eren juga Titan sepanjang cerita tetapi ada perkara yang lebih mengejutkan. Antara kuasa Attack titan ialah melihat masa depan. Senang cerita, perkara yang berlaku sepanjang siri sehinggalah Rumbling semuanya dirancang oleh Eren sendiri. Dia juga telah menggunakan kuasa titannya untuk membawa Grisha dan Zeke sertai plan hebatnya untuk kebebasan manusia.
Future Diary – Plan Yuno

Future Diary memang sebuah anime yang pelik dan memang mudah untuk anda tertarik dengan penceritaannya. Tetapi semasa arc terakhir, sebuah rahsia besar akhirnya terbongkar. Rupa-rupanya Yuno yang kita lihat daripada awal cerita sebenarnya datang dari masa depan. Dia telah kembali ke masa lalu kerana ingin meluangkan masa bersama Yukiteru yang disukainya. Tetapi untuk reset semula masa, Yuno perlu memastikan dirinya mati dalam game survival yang disertainya. Ramai juga penonton yang gemar mengenai plot twitst ini.
Code Geass – Lelouch hilang memori

Lelouch vi Britannia, protagonis untuk siri Code Geass, mempunyai kuasa Geass yang membolehkannya untuk membuat seseorang itu tunduk kepadanya apabila melihat tepat pada mata mereka. Semakin banyak Lelouch menggunakan kuasa itu, semakin sukar untuk dia mengawalnya. Bapanya, Charles vi Britannia, yang juga seorang pengguna Geass telah menghilangkan memori Lelouch yang berkaitan seperti, identitinya sebagai putera dan juga ketua rebel, Zero. Semua itu dilakukan semata-mata ingin mengawal Lelouch. Apabila anime itu hampir berakhir, identiti Lelouch dan kebenaran mengenai Geass telah mencuri perhatian Black Knight dan ini membuatkan pertarungan berubah arus. Rupa-rupanya selama ini Lelouch berlawan dengan organisasi yang dia sendiri tubuhkan untuk mencipta dunia yang baru.
Naruto – Sebab Itachi membunuh puak Uchiha

Sepanjang siri Naruto, tentu ramai daripada kita memandang Itachi sebagai seseorang yang kejam sebelum mengetahui perkara sebenar yang menyebabkan peristiwa hitam yang berlaku. Pada awalnya, Sasuke telah berjanji untuk membalas dendam terhadap abangnya itu kerana dia percaya Itachi telah membunuh keseluruh puak Uchiha. Walaupun betul bahawa Itachi yang melakukannya, tetapi itu bukanlah pilihannya sendiri.
Semasa berumur 13 tahun, Itachi telah bertemu dengan Danzo, pegawai Konoha yang dahagakan kuasa, inginkan kuasa mata milik keluarga Uchiha untuk kepentingannya sendiri. Itachi boleh membunuh puaknya sendiri, menyelamatkan nyawa dirinya dan abangnya, atau bandar akan membunuh mereka semua. Dia telah diperintahkan untuk membunuh puak Uchiha, selamatkan dirinya sendiri dan Sasuke atau Konoha sendiri yang akan membunuh semua Uchiha. Itachi yang trauma dengan perang yang bertahun-tahun , merasakan bahawa membunuh keluarganya adalah satu-satunya cara untuk melindungi puaknya. Malang sekali, Sasuke tidak mengetahui mengenai perkara sebenar sehingga dia membalas dendan dan membunuh abangnya.
Bleach – Sousuke Aizen

Selama ini ramai yang menyangka Sosuke Aizen ialah ahli setia Soul Society. Dia agak pelik, dan dia suka mengikut peraturan. Aizen juga terkenal sebagai seorang yang boleh dipercayai dan baik hati. Tetapi selama ini, itu semua topeng yang dipakai olehnya. Selepas dia telah dibunuh secara misteri, Ichigo dan rakan-rakannya dipersalahkan oleh Soul Society. Rupa-rupanya, Aizen telah memalsukan kematiannya sendiri untuk memusnahkan Soul Society dengan tujuan untuk melarikan diri darinya.
One Piece – Kematian Ace

Bukan senang untuk kita lihat watak penting yang mati dalam siri One Piece. Lebih-lebih lagi sewaktu Ace ditangkap oleh World Government. Ramai penonton yang anggap Ace pasti akan diselamatkan oleh Luffy dan berakhir dengan gembira. Ace memang berjaya diselamatkan dan dibebaskan tetapi perkara buruk telah berlaku dan dia menggadaikan dirinya untuk menyelamatkan Luffy.
Kill la Kill – Dua adik beradik yang terpisah

Protagonis kita, Matoi Ryuko ingin menjatuhkan presiden sekolahnya, Kiryuin Satsuki yang telah mengetuainya seperti seorang diktator. Walaupun pada mulanya kelihatan seperti dia patuh kepada ibunya, Ragyo, Satsuki juga mempunyai plannya tersendiri dengan sekolah itu. Sementara Ryuko Ketika Ryuko bersiap untuk mengalahkannya dalam pertempuran, pelbagai perkara dan rahsia terbongkar. Rupa-rupanya Ryuko dan Satsuki mempunyai matlamat yang sama. Lebih mengejutkan lagi apabila mereka berdua sebenarnya adik-beradik tetapi dipisahkan. Ryuko selama ini dijaga oleh ayah kandung mereka.
Evangelion – Rei sebenarnya klon

Ayanami Rei kelihatan seperti pelajar sekolah yang biasa dalam siri Evangelion. Dia juga memandu Eva sama seperti Shinji dan Asuka. Walaupun begitu, Rei bukanlah seperti yang dijangkakan. Dia sebenarnya salah satu daripada beribu klon yang dicipta oleh Ikari Genso dan Fuyutsuki Kozo. Sebenarnya, itu adalah percubaan mereka untuk menghidupkan kembali mak Shinji yang telah mati kerana eksperimen. Disebabkan Rei bukanlah sepenuhnya manusia, badannya mempunyai kecenderungan untuk rosak dan hilang, dan kebanyakan klonnya telah dimusnahkan. Walaupun begitu, Rei masih boleh mengalami emosi manusia dan berasa sakit.
Your Name – Mitsuha dan Taki daripada timeline berbeza

Your Name membawa penonton dalam sebuah penceritaan mengenai percintaan sekolah menengah yang ringan dengan plot yang aneh. Kita mungkin terhibur dengan gelagat kedua-dua watak protagonis yang bertukar badan. Jika anda fikir eksiden meteor itu sudah cukup besar, sebenarnya ada fenomena lain yang lebih pelik berlaku. Selama ini, Mitsuha dan Taki sebenarnya dari timeline yang berbeza dan dipisahkan selama tiga tahun. Taki sebenarnya hidup di dunia tanpa Mitsuha akibat komet yang memusnahkan kampung halamannya. Jadi, setiap kali Taki bertukar badan, dia sebenarnya mengembara ke masa tiga tahun yang lalu. Tetapi jangan risau kerana mereka akan berjumpa kembali dan membawa penonton ke pengakhiran ikonik.

Itu sahaja yang kami boleh kongsikan buat masa ini. Mesti ada banyak lagi anime yang mempunyai plot twist yang anda tidak jangkakan? Cuba kongsikan kepada kami mengenainya di ruang komen. Untuk mendapatkan liputan lain mengenai anime, sila klik pautan ini.
Jangan lupa untuk ikuti kami di TikTok!
  @gamersantaimy
Tags: animePlot twist


Peminat Naruto dan Boruto diseru! Naruto X Boruto Ninja Tribes kini dibuka untuk pra-pendaftaran!!

Masih ingat tak Ogos lalu kami ada mengongsikan sebuah lagi permainan Naruto yang akan dikeluarkan oleh Bandai Namco Entertainment yang bernama Naruto X Boruto Ninja Tribes? Nampaknya, kini permainan ini telah dibuka untuk pra-pendaftaran! Jom usha treler terbarunya disini;

Ciri permainan ini adalah perlawanan VS yang pemain dapat membentuk 9 watak dalam satu pasukan, manakala dalam perlawanan 3 ninja akan dipilih secara rawak pada setiap pusingan. Ninja dengan ikon yang sama – memaparkan warna serta bentuk watak akan membuat gabungan kombo!

Naruto x Boruto Ninja Tribes akan hadir di platform iOS, Android, dan PC musim luruh ini. Dan yang menariknya permainan ini kini dibuka untuk pra-pendaftaran!

🚩本日より事前登録開始🚩
『NARUTO X BORUTO 忍者TRIBES』事前登録を開始しました！
詳細はこちら → https://t.co/De6ZeDx7BF
本アカウントをフォローするだけで登録完了✊‼100000人達成でガシャ10回分相当の忍小判3500個をプレゼント！たくさんの登録お待ちしてます🙇#忍トラ pic.twitter.com/c0mzRr4aCd
— NARUTO X BORUTO 忍者TRIBES (@ninja_tribes) October 21, 2019

Hanya ikuti akaun Twitter dan Facebook rasmi Naruto x Boruto Ninja Tribes untuk melengkapkan pendaftaran! Dapatkan 3,500 bersaun bersamaan Ninja hingga 10 kali Gasha selepas mencapai 100000 pendaftaran! Jadi apa tunggu lagi? Nantikan kehadiranya dalam masa terdekat dan teruskan mengukuti perkembangan Naruto x Boruto Ninja Tribe di Twitter untuk informasi terkini!
Sumber: Gamerbraves
Jangan lupa untuk ikuti kami di TikTok!
  @gamersantaimy
Tags: Bandai Namco EntertaimentFighting Gamesmobile gamesNARUTO X BORUTO NINJA TRIBESpc games


LifeAfter membuka kawasan peta baru! Kemaskini dan selamatkan Olivia di Mount Snow sekarang!

Baru-baru ini menyambut ulangtahun mereka dengan kolaborasi bersama Xiaomi, kali ini permainan yang sering dimuat turun dari NetEase Games iaitu LifeAfter yang merupakan sebuah permainan survival mobile game hari ini mengumumkan terdapat sebuah kawasan peta baru yang dipanggil Mount Snow!

Di kaki gunung yang diliputi salji terletak di dasar Scientia, yang telah kehilangan semua kegiatan dan ketertiban yang kini diisi dengan keheningan yang mengerikan. Terserah kepada mangsa yang terselamat untuk mendedahkan rahsia tersembunyinya.

Apabila memasuki Mount Snow, mangsa akan menghadapi cabaran berbahaya. Carian Berbahaya Dalam Gua Labah-labah yang gelap, keadaan itu ibarat menyentuh dan pergi. Para Survivor akan bekerjasama dengan anggota Caravan dan Scientia untuk selamat mengiring Olivia keluar dari gua tersebut. Petunjuk untuk melarikan diri anda tersembunyi dalam kepompong sarang labah-labah yang boleh didapati di setiap sudut. Berhati-hati! Kedua-dua makhluk dan sarang labah-labah akan menjadikannya sangat sukar untuk pencarian jalan keluar anda!

Serangan Kejutan! Melindungi Gadis dari Penculikan Terdapat keheningan luar biasa di kaki Mount Snow, di mana Scientia ditempatkan. Apabila anggota Caravan dan Scientia tiba bersama Olivia, mereka mendapati ahli Scientia di kawasan asas semuanya mati. Semasa mereka bersedia untuk menyiasat keadaan, sebilangan besar zombi mula memasuki pangkalan dari luar.

Lebih mengejutkan, zombie seolah-olah cuba untuk mengambil Olivia sahaja! Semasa chaos dalam pertempuran, gadis kecil ini sekali lagi diambil oleh Oades! Olivia dalam bahaya! Pertempuran Akhir di Padang Landing dengan kemunculan Oades adalah mencurigakan, tetapi pada masa yang sama, dengan Spider yang dijangkiti muncul berkuat kuasa, yang selamat harus selamatkan si gadis itu dari diculik! Dengan jumlah labah-labah dijangkiti semakin meningkat dan sarang labah-labah secara beransur-ansur mengatasi, misi penyelamatan berada dalam keadaan yang buruk. Tetapi tiada masa untuk teragak-agak. Keselamatan Olivia bergantung di hujung benang!

Di manakah Olivia akan berakhir? Apa yang dimaksudkan oleh Oades? Dalam kebenaran dan keadilan, kita tidak boleh berhenti mencari jawapan. Jadi apa lagi kemaskini dan mainkan sekarang!
 Muat turun di sini

LifeAfterPublisher: NetEase GamesRelease Date: 2019-02-28Android, iOS
LifeAfter' adalah permainan mudah alih dengan misi menyelamatkan diri dari makhluk yang dijangkiti, apabila virus yang dahsyat melanda seluruh negara, dunia porak peranda, jadi ke manakah anda akan pergi?

Jangan lupa untuk ikuti kami di TikTok!
  @gamersantaimy
Tags: LifeAfterneteaseNetEase GameOlivia LifeAfter


Call of Duty akan diserang oleh Godzilla dalam musim akan datang

Tidak lama lagi Call of Duty akan diserang oleh Godzilla dan raksasa lain yang akan membuat penampilan kali pertamanya di dalam game ini. Musim baharu Call of Duty: Warzone dan Call of Duty: Vanguard akan bermula pada 27 April 2022.

Sebelum ini, terdapat kebocoran yang menyatakan bahawa Godzilla dan King Kong akan muncul dalam Call of Duty tetapi ramai yang beranggapan mengatakan ianya tidak benar. Apabila Call of Duty telah mengeluarkan trailer terbaru hari ini, nampaknya Godzilla akan muncul dalam game ini tidak lama lagi.

Task Force Harpy have discovered treasure troves of classified arms. The truth will soon be unearthed. pic.twitter.com/1efe4Hm7JF— Call of Duty (@CallofDuty) April 13, 2022

Secara lebih Call of Duty telah mengeluarkan trailer terbaru untuk Warzone dan Vanguard bagi musim yang akan datang di Twitter mereka. Dalam trailer tersebut, mereka menunjukkan bahawa Nazi telah membangunkan seekor raksasa iaitu Godzilla yang ngaumannya boleh didengari di penghujung trailer. Trailer ini disusuli dengan klip audio yang pendek menunjukkan ngauman Godzilla.
Menurut pengguna Twitter @HeckinBrandon,
Saya menyemaknya audio ini di Audacity, kelihatan seperti tertulis “Raksasa adalah benar”

I checked it on Audacity, looks like it says "Monsters are real" pic.twitter.com/mLdLJydyEg— HeckinBrandon (@HeckinBrandon) April 13, 2022

Nampaknya kemunculan raksasa ini semakin hampir, kerana musim baharu akan bermula pada 27 April. Kita berkemungkinan akan mendapatkan butiran lanjut lebih dekat dengan keluaran musim baharu, tetapi sesuatu yang besar jelas akan tiba tidak lama lagi.
Khabar angin sebelum ini menunjukkan bahawa ia akan menjadi acara yang berskala besar, dengan raksasa menguasai pulau Pasifik di Warzone. Godzilla dan banyak lagi raksasa yang berasaskan Jepun akan muncul.

Pada tahun lalu, mereka mengambil estetika tahun 80-an dengan menampilkan watak seperti John Rambo dalam game ini. Nakatomi Plaza dari Die Hard juga ditambah di bandar Verdansk. Tidak lama lagi, raksasa pula yang akan muncul di dalam Call of Duty.
Jadi apa pendapat korang tentang Godzilla yang akan muncul dalam Call of Duty? Boleh kongsikan pendapat korang di ruangan komen. Untuk lebih banyak berita menarik tentang Call of Duty, sila klik pautan ini.
Sumber: comicbook
Jangan lupa untuk ikuti kami di TikTok!
  @gamersantaimy
Tags: Call of Duty: VanguardCall of Duty: Warzone


Update baru Among Us sudah tiba! Undian “anonymous”, mod Task Bar & banyak lagi!

Update terbaru Among Us kini boleh didapati secara langsung bersama patch note rasmi. Menurut pemaju Innersloth, kemas kini ini agak kecil, dan dilengkapi dengan perbaikan bug dan penambahan fitur baru serta penyesuaian pada ciri yang sudah ada. Saya tidak tahu betapa besar saiz kemas kini, tetapi ia tidaklah terlalu besar memandangkan patch note sendiri pun agak pendek. Selain itu, Innersloth juga menggunakan kemas kini sebagai peluang untuk berbincang tentang isu “hacking” dalam permainan.

Hey all, new #AmongUs update 2020.10.22 is out! A small update and a peak into what we're working on, including new map and accounts!!! Many MANY things are happening, thanks for everyone's continued support!! Ok back to work.https://t.co/XXOZzJpbiQ

— Innersloth (@InnerslothDevs) November 3, 2020

“Pertama sekali, kami ingin membincangkan tentang penipuan dan penggodaman yang berlaku. Itu agak buruk buat sebentar waktu, jadi Forte terpaksa keluarkan lebih banyak server dengan lebih pantas.
Ia nampaknya banyak membantu, tetapi beberapa cheat masih berfungsi dan sekarang ada bug juga. Akan ada lebih banyak kemas kini server untuk memperbaiki semua ini, tetapi keluaran anti-hack yang terlalu cepat adalah penyebab bug, jadi membersihkan semuanya adalah proses yang lebih lambat. Yakin juga bahawa sebarang ancaman yang dibuat dalam permainan itu palsu dan peranti serta data anda selamat. Sekiranya anda melihat penggodam, larang mereka atau cari bilik lain.”
Untuk patch note, mereka mendedahkan bahawa kemas kini telah menambahkan pilihan undian tanpa nama (anonymous voting), mod taskbar, kosmetik di skrin mesyuarat, dan banyak lagi. Sudah tentu, terdapat pembaikan pepijat, namun, pemaju tidak memberitahu apakah pembetulan yang dibuat. Di bawah, anda boleh melihat patch note penuh:

Menambah pilihan Undian Tanpa Nama (Anonymous Voting)

Semua undian adalah kelabu.

Menambah mod Task Bar

Mod Always berfungsi seperti biasa.
Mod Meeting hanya mengemas kini bar semasa mesyuarat.
Mod Invisible menghilangkan task bar sepenuhnya.

MIRA: Sabotaj komunikasi membersihkan log sekuriti
Menambah simbol untuk memperbaiki tugas kabel
Menambah kosmetik ke skrin mesyuarat
Pelbagai perbaikan bug

Among Us boleh didapati melalui PC dan peranti mudah alih. Pada saat penerbitan, belum ada kata rasmi tentang port tambahan seperti PS4, PS5, Xbox One, Xbox Series X, Xbox Series S, dan Nintendo Switch.
Sumber – Among Us
Jangan lupa untuk ikuti kami di TikTok!
  @gamersantaimy
Tags: Among UsInnerSlothMobilePCUpdate


Unboxing Mighty Morphin Power Rangers: White Ranger oleh threezero

‘Go Go Power Rangers” ~ Lagu itu masih berkumandang itu dalam kepala saya sehingga hari ini walaupun dewasa, jadi bayangkan betapa terujanya kami di Gamer Santai apabila mendapat peluang untuk membuat unboxing bagi figura White Ranger (Mighty Morphin Power Rangers) oleh threezero. Figura ini khas diberi oleh kawan-kawan kami dari Gamer Break, jadi jangan lupa untuk lawat laman web mereka menggunakan pautan yang  saya sediakan di hujung artikel.

Tanpa melengahkan masa lagi, jom kita mulakan unboxing Mighty Morphin Power Rangers: White Ranger ini!

Hasbro dan threezero bekerjasama sekali lagi untuk mencipta satu lagi figura berskala Mighty Morphin Power Rangers 1:6 . Sebelum ini, mereka telah menghasilkan figura bagi setiap Power Rangers Mighty Morphin termasuk Green Ranger, tetapi kali ini kita akan dapat sesuatu yang lebih unik.

Sebagai evolusi kepada Green Ranger original, White Ranger mengambil peranan sebagai ketua kepada seluruh pasukan dan dianggap oleh orang ramai sebagai salah satu Power Ranger terhebat sepanjang zaman. Dengan ketinggian kira-kira 30 cm (sekitar 12 inci), figura ini boleh membuat pelbagai pose kerana mempunyai sebanyak 34 sendi yang boleh digerakkan.

Kebanyakan figura mempunyai kekurangan di mana bahagian yang boleh bergerak (bahagian artikulasi) terdedah dan mengurangkan kesan realisme. Tetapi figura ini memang dibuat dengan sangat cantik di mana pakaian fabrik telah dibuat khusus bagi menyembunyikan titik sendi tersebut dan menjadikan penampilan keseluruhan lebih menakjubkan. Bukan itu sahaja, fabrik ini juga memberikan rupa yang berkilat seperti yang kita lihat di dalam TV.

Selain pakaiannya, White Ranger tidak akan lengkap tanpa pedang uniknya yang bernama Saba! Sama seperti aksesori-aksesori lain, pedang tersebut juga dibuat secara terperinci dan memberi rupa yang lebih lengkap. Satu lagi penambahn kecil tetapi menarik adalah pedang Saba siap boleh disimpan dalam sarung tali pinggang White Ranger. Perghhh, memang bergaya habis~

Berikut adalah isi kandungan untuk figura White Ranger oleh threezero:
Kostum
Satu topi keledar Mighty MorphinSatu baju perisaiSepasang pendakap lenganSatu pakaian fabrikSatu ‘utility belt’Satu sarung pedangSepasang but
Aksesori
Satu pedang SabaTiga pasang tangan yang boleh ditukar: Sepasang penumbuk, Sepasang yang sedang santai, sepasang untuk memegang pedang

Bagi mereka yang berminat, figura White Ranger kini tersedia pada nilai harga RM 528 dan boleh dibeli di SINI. Untuk mainan atau figura lain, Gamer Break juga menawarkan pelbagai lagi produk dari francais anime, komik dan juga game Nintendo Switch serta PlayStation – korang hanya perlu lawat laman web rasmi untuk melihat senarai penuh.
Jangan lepaskan peluang anda untuk menambahkan figura White Ranger ini pada koleksi Mighty Morphin Power Rangers anda!
Jangan lupa untuk ikuti kami di TikTok!
  @gamersantaimy
Tags: FiguraMIGHTY MORPHIN POWER RANGERSUnboxingWhite Ranger


PUBG jadi Free-To-Play bermula esok & menerima diskaun sebanyak 50%!

Diumumkan oleh PUBG Corp., PlayerUnknown’s Battlegrounds boleh dimainkan secara percuma di pelantar PC melalui Steam untuk waktu terhad bermula pada Jumaat 1AM dan akan berakhir pada 9 Jun. Ini memberi peluang kepada pemain untuk melihat apa yang baru dalam PUBG sekarang kerana Season 7 sepenuhnya sudah berjalan dengan penambahan fitur RANKED MODE di semua platform. Bagi mereka yang tidak menggunakan PC dan masih mahu bermain, versi PUBG PlayStation 4 juga disertakan dalam promosi Days of Play yang sedang berlangsung sekarang.

From June 4th to 8th, PUBG is Free To Play and 50% off. #PlayApartTogether with PUBG and Steam! pic.twitter.com/c6cQS3E3Sp

— PUBG (@PUBG) May 28, 2020

PUBG Corp. mengumumkan promosi menarik ini pada 28 Mei dan juga menambah bahawa versi PUBG Steam akan menerima diskaun pada masa yang sama. Jika anda suka penambahan seperti mod baru, peta baru, senjata baru dan lain-lain yang dilakukan oleh pemaju dalam Season 7, inilah masanya untuk mendapatkan PUBG pada harga yang murah.
Mereka yang bermain di PlayStation 4 mempunyai promosi serupa yang berlangsung selama dua minggu. PUBG tidak percuma untuk pelantar tersebut, tetapi anda boleh mendapatkannya pada separuh harga semasa promosi Days of Play yang berlangsung sehingga 17 Jun. PUBG dan permainan video terkenal lain akan dijual sepanjang tempoh itu, jadi jangan tunggu lagi! Kalau ada beberapa permainan video yang sudah lama anda ingin beli, promosi ini amat berbaloi.

PUBG joins PlayStation’s Days of Play 2020 deals. Get 50% off from now for PS4!
– AMER: 2020-06-03 8:00am ~ 06-17 11:59am (PT)– EMEA: 2020-06-03 1:00am ~ 06-17 11:59am (GMT)– ASIA: 2020-06-03 11:00am ~ 06-16 23:59pm (Local Time) pic.twitter.com/5LlCBwajpr
— PUBG (@PUBG) June 3, 2020

Tawaran ini hanya akan berlangsung buat masa terhad, jadi dapatkan PUBG sementara anda masih boleh. Kadang-kadang senarai permainan akan dikemas kini, jadi ada kemungkinan PUBG akan digantikan untuk permainan video lain. Muat turun PUBG menggunakan pautan di bawah:
 MUAT TURUN DI SINI
 MUAT TURUN DI SINI!!

PlayerUnknown's Battlegrounds (PUBG)Developer: PUBG CorporationRelease Date TBCMicrosoft Windows
PlayerUnknown's Battlegrounds (PUBG) adalah permainan berbilang pemain pertempuran royale dalam talian yang dibangunkan dan diterbitkan oleh PUBG Corporation, anak syarikat permainan video Korea Selatan Bluehole. Platform yang hadir adalah PC, PS4 dan juga Xbox One.

Jangan lupa untuk ikuti kami di TikTok!
  @gamersantaimy
Tags: DiskaunFreePCPercumaPlayerUnknown's BattlegroundsPlayStation 4PS4pubgsteam


Ejen Ali Musim 3 Bahagian 2 bakal ditayangkan di Disney+ bermula 24 Disember ini!

Selepas tayangan Ejen Ali Musim 3 Bahagian 1 tamat pada bulan Ogos yang lepas, kita telah dedahkan yang bahagian 2 akan ditayangkan pada bulan Disember 2022. Dengan melancarkan trailer baharu di media sosial, nampaknya kita akan bertemu bersama Ejen Ali Musim 3 Bahagian 2 di Disney+ pada 24 Disember 2022.

Musim 3 ini merupakan sambungan daripada filem Ejen Ali, di mana Ali terpaksa menyerahkan IRIS kepada MATA dan meneruskan tugasnya sebagai ejen. Dia kemudian menyertai Pertandingan MATA Arena yang diadakan untuk meluluskan mana-mana ejen pelatih yang memberikan aksi hebat dari Akademi. Ali juga telah diperkenalkan dengan ramai pelatih lain yang datang dari pelbagai tempat.

Selain itu, terdapat juga Webtoon rasmi oleh WAU Animation bertajuk, Ejen Ali : M.A.T.A Secret Files. Webtoon itu menceritakan kisah yang berlaku di antara episod daripada siri tersebut. Jadi, bolehlah anda mengetahui lebih mendalam tentang apa yang berlaku di Cyberaya dan M.A.T.A. Anda juga akan lebih mengenali watak-watak yang muncul dalam siri itu dengan lebih terperinci.

Untuk pengetahuan anda, Ejen Ali merupakan sebuah siri animasi Malaysia yang diterbitkan oleh Primeworks Studios bersama WAU Animation dan ditayangkan secara perdana di TV3 mulai 8 April 2016. Kisahnya mengenai “seorang murid sekolah rendah bernama Ali yang tanpa sengaja melibatkan dirinya dalam dunia perisikan.
Semuanya bermula apabila Dos seorang ejen jahat yang cuba mencuri sebuah alat berteknologi tinggi yang mampu mengubah dunia iaitu I.R.I.S (Infinity Retinal Intelligence System) yang dicuri daripada pusat latihan M.A.T.A (Meta Advance Tactical Agency).”

Mesti ramai yang tak sabar nak tengok Ejen Ali Musim 3 Bahagian 2 nantikan. Mari kita sama-sama nantikan 24 Disember 2022 di Disney+. Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Disney+Ejen AliEjen Ali Musim 3 Bahagian 2


Undang-undang baru US akan mengharamkan penggunaan bot scalper!

Kumpulan Demokrat AS mencadangkan rang undang-undang yang akan mengekang penyebaran bot scalper yang tertumpu pada pembelian serta-merta konsol PlayStation 5 dan Xbox Series X.

Seperti yang dilaporkan oleh VGC, Wakil Paul Tonko, Senator Richard Blumenthal, Pemimpin Majoriti Senat Charles Schumer (D-NY) dan Senator Ben Ray Luján sedang memperkenalkan “Stopping Grinch Bots Act.” Undang-undang baru itu bertujuan untuk menghapuskan penggunaan bot automatik yang direka untuk membeli item yang mempunyai permintaan tinggi untuk scalper.

Walaupun dilancarkan pada penghujung 2020, ramai gamer berjuang untuk mendapatkan PlayStation 5 dan Xbox Series X. Di sebalik permintaan yang tinggi untuk konsol dan bekalan terhad, banyak konsol ini telah dibeli dengan cepat oleh scalper, menyebabkan ramai peruncit kehabisan stok mereka sendiri. “Bot ini bukan sahaja menghimpit pengguna, ia menimbulkan masalah kepada perniagaan kecil, peruncit tempatan dan usahawan lain yang cuba memastikan mereka mempunyai stok barangan terbaik untuk pelanggan mereka,” sambung Tonko. Walaupun Xbox Series X masih sukar untuk dibeli, PlayStation 5 sangat terkenal kerana kekurangan stoknya. Gamer yang inginkan konsol terbaru Sony itu sering dilihat berbaris di luar kedai dalam usaha untuk mendapatkan PS5.

Tonko juga menyatakan bahawa undang-undang baru ini akan menghasilkan hak sama rata dan menghalang scalper daripada terus menyedut duit daripada ibubapa yang bekerja keras untuk mendapatkan hadiah untuk anak mereka. Dia menggesa rakan sekerjanya untuk sertainya meluluskan “Grinch Bot Act” dengan segera untuk menghentikan bot-bot Grinch daripada terus berleluasa.

RelatedPosts

[Review] Oppenheimer – Ketahui kisah disebalik pemusnah dunia yang digeruni

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Kita melihat negara-negara lain juga berusaha untuk menyelesaikan isu scalper ini. Contohnya seperti di Jepun yang meletakkan tanda pada kotak konsol atau menghancurkan kotak konsol yang dibeli. Bekalan PS5 juga dikurangkan dan ini sudah tentu menyukarkan lagi peluang untuk mendapatkan konsol itu.

Di Malaysia juga masalah scalper masih lagi susah untuk dikekang. Belum lagi bercerita tentang penipuan yang terjadi semasa membeli dari scalper. Kalau undang-undang macam ini wujud di Malaysia, adakah anda akan sokong? Boleh berikan pendapat anda di komen. Untuk segala liputan mengenai PS5, sila klik pautan ini.
Jangan lupa untuk ikuti kami di TikTok!
  @gamersantaimy
Tags: ps5scalperundang-undangXbox Series X


Robot yang gempak! KAY/O didedahkan sebagai Agent terbaru VALORANT!

Menjelang Valorant Act 3, Episode 1, Riot Games telah mengumumkan bahawa Agent terbaru untuk menyertai pertandingan ini adalah KAY/O, ibarat Terminator penduduk Future Earth. Selama sebulan peminat membuat pelbagai spekulasi untuk Agent terbaru ini, oleh kerana maklumat terus mendapat kebocoran, Agent ini akhirnya dinyatakan sebagai KAY/O, “mesin perang yang dibina untuk satu tujuan: meneutralkan radiants.”

Inilah semua yang perlu anda ketahui mengenai Robot ini, termasuk dari pengetahuannya hingga kemampuan dan tarikh pelepasannya.

Keseluruhan kit KAY/O berkisar membatasi serangan musuh. Dia menyediakan sekutu-sekutunya dengan “kelebihan utama” kerana kemampuannya yang unik untuk “menekan kemampuan musuh.”
Bilah penekan ZERO/Pointnya tidak seperti apa yang pernah kita lihat di Valorant. Memperkenalkan mekanik “suppress” ke dalam permainan, dia menembakkan pisau yang melekat ke permukaan apa pun yang dipukulnya terlebih dahulu. Musuh berdekatan tidak dapat menggunakan kemampuan mereka.
Satu lagi ciri baru terdapat dalam Ultimate, NULL/cmd. Seolah-olah melepaskan gelombang shockwave yang dahsyat dan mendapatkan Combat Stim tidak mencukupi, dia juga dapat dihidupkan kembali jika dibunuh.
Abiliti KAY/O

ZERO/point: Gunakan suppression blade. Tembak untuk melemparkannya. Pisau akan melekat pada permukaan pertama yang ditembak, bergulung, dan menekan sesiapa sahaja dalam radius letupan.
FLASH/drive: Mempunyai flash grenade. Flash grenade meletup dengan cepat, membutakan sesiapa sahaja dari pandangan.
FRAG/ment:  Mempunyai fragment letupan. Serpihan itu melekat ke lantai dan meletup berkali-kali, berhadapan dengan kerosakan maut di bahagian tengah dengan setiap letupan.
Ultimate Ability – NULL/cmd: Terlalu banyak beban dengan tenaga radianite terpolarisasi yang memberi tenaga kepada KAY/O dan menyebabkan denyutan tenaga besar keluar dari lokasinya. Musuh yang terkena denyutan ini ditekan untuk jangka masa yang pendek.

Ketika Overloaded, KAY/O mendapat Combat Stim
Sekiranya KAY / O terbunuh semasa kelebihan overloaded, dia akan jatuh dan memasuki keadaan yang tidak stabil, membiarkan sekutu menstabilkan intinya dan menghidupkannya kembali.

Perkara pertama yang terlintas di fikiran anda ketika melihat KAY/O adalah seperti robot ikonik Terminator. Ternyata ada kebenaran dalam pernyataan itu. “Memandangkan saya tidak terlalu mahir dalam sci-fi saya, saya sebenarnya banyak belajar mengenai inspirasi yang berbeza dari Terminator hingga I, Robot, hinggalah ke Chappie,” -Ryan Cousart, Pereka Permainan KAY/O.
Penerbit Karakter Jon Goscicki mendedahkan bahawa KAY/O sebenarnya “Agent pertama yang kami mula kembangkan setelah permainan dilancarkan.” Dengan tujuan untuk “menambahkan [sesuatu] yang terasa biasa bagi pemain FPS tradisional, tetapi memiliki unsur-unsur yang membuatnya sesuai secara unik dalam Valorant,” ancaman robot adalah gabungan sempurna masa lalu dan masa depan.

VALORANT adalah permainan percuma untuk dimuat turun oleh Riot Games. Anda boleh mendapatkan semua maklumat terkini di laman web rasmi mereka.
Sumber: Dexerto
 MUAT TURUN DISINI!!!

VALORANTRelease Date: 2020-06-02Microsoft Windows
VALORANT adalah penembak taktikal berasaskan watak 5v5 bersaing untuk PC, yang kini sedang dibangunkan di Riot Games. Akan dilancarkan di seluruh dunia pada musim panas 2020, VALORANT adalah permainan multiplayer yang tepat dan mematikan dengan pelbagai senjata, agen dengan kebolehan yang unik dan peta yang kompetitif untuk ribuan jam bermain.

Jangan lupa untuk ikuti kami di TikTok!
  @gamersantaimy
Tags: Episode 1KAY/ORiot GamesValorant Act 3


Rurouni Kenshin: Senarai 10 watak paling terkuat dalam siri!

Ditulis oleh Nobuhiro Watsuki, siri manga/anime popular Rurouni Kenshin mengisahkan perjalanan hidup Himura Kenshin. Sebagai bekas pembunuh upahan, Kenshin kini bersumpah untuk menggunakan kebolehannya demi melindungi mereka yang tidak bersalah. Ketika siri ini bermula di era Meiji, Kenshin bertemu dengan sejumlah watak dengan kemahiran pertempuran dan teknik pedang yang luar biasa. Terbukti menjadi masalah bagi Kenshin, berikut adalah 10 watak paling terkuat dalam siri Rurouni Kenshin.

Uonuma Usui

Sama seperti Kenshin dan Shishio, Uonuma Usui pernah menjadi samurai untuk kerajaan. Namun, setelah dibutakan oleh Shishio, dia dibuang dan dianggap tiada nilai. Tidak lama selepas itu, Usui mendapati dirinya mempunyai deria pendengaran yang hebat. Untuk membalas dendam terhadap Shishio, Usui menyertai Juppongatana dan dianggap sebagai ahli kedua yang terkuat dalam pasukan.
Usui menggunakan tombak dan perisai dalam pertempuran dan dapat menyerang pihak lawan berulang kali dengan cepat. Disebabkan mempunyai deria pendengaran yang tinggi, Usui dapat mengesan pergerakan dan emosi pihak, di mana dia menamakan teknik ini sebagai Mind’s Eye.
Sagara Sanosuke

Sagara Sanosuke adalah salah satu watak utama dan merupakan teman rapat kepada Himura Kenshin. Merupakan bekas anggota tentera Sekiho, Sanosuke dahulu bekerja sebagai “pahlawan upahan”, tetapi setelah bertemu Kenshin, dia mula menggunakan kekuatannya untuk melindungi orang awam yang tidak bersalah.
Sanosuke terkenal dengan kekuatannya yang luar biasa. Walaupun tidak maskulin atau besar seperti watak lain, tubuh Sanosuke mampu menggunakan sejenis pedang bernama Zanbato, yang merupakan sebuah pedang yang lebih besar daripada dirinya. Kemudian, Sanosuke mempelajari teknik Futae No Kiwami yang membolehkannya menghancurkan apa sahaja menggunakan penumbuk.
Okita Soji

Pemimpin kepada skuad pertama Shinsengumi pada tahun-tahun akhir era Edo, Okita Soji adalah seorang samurai dengan penampilan yang sangat muda. Merupakan kawan baik kepada Hajime Saito, Soji dianggap sebagai samurai yang sangat hebat, di mana kedua-dua Saito dan Soji adalah pemimpin untuk pasukan masing-masing. Walaupun mempunyai penyakit tuberkulosis, Soji bertarung Himura Kenshin dan berjaya membuktikan dirinya setaraf dengan kehebatan samurai legenda tersebut.
Soji adalah seorang samurai yang hebat dan dianggap berada pada tahap kepakaran yang sama dengan Hajime Saito. Malangnya, Soji dianggap telah mati kerana penyakit tuberkulosis dan tidak dapat menunjukkan kekuatan sebenarnya dalam siri.
Yukishiro Enishi

Yukishiro Enishi diperkenalkan sebagai antagonis utama untuk Jinchu Arc. Ingin membalas dendam untuk kakaknya – Tomoe, Enishi melawan Kenshin kerana dia menganggap Kenshin adalah sebab utama untuk kematian Tomoe. Setelah dikalahkan oleh Kenshin, misi membalas dendam Enishi hancur dan dia meneruskan perjalanan hidup untuk mencari tujuan baru.
Enishi adalah pahlawan yang sangat strategik dan sadis. Obses dengan membalas dendam, Enishi mengajar dirinya seni Watojutsu, yang merupakan teknik pedang yang berbahaya dan ofensif. Selain itu, Enishi juga belajar untuk memastikan otaknya sentiasa dalam keadaan aktif, walaupun sedang tidur.
Seta Sojiro

Seta Sojiro adalah orang kanan kepada antagonis utama, Makoto Shishio, dan merupakan samurai yang handal sekali. Sojiro sebenarnya pakar dalam menyembunyikan emosi dalaman dan hanya menunjukkan senyuman di wajahnya, yang membuatnya pihak lawan sukar membaca Sojiro semasa bertarung. Sejak dianiaya ketika kecil dan diselamatkan oleh Shishio, Sojiro sangat setia padanya dan menganggap Shishio sebagai ayah dan insan terbaik dalam hidupnya.
Sojiro terkenal dengan teknik Shukuchi. Semasa bertarung, Sojiro dapat bergerak dengan sangat pantas sehingga gerakannya tidak dapat dilihat oleh mata kasar manusia. Apabila Sojiro menggabungkan kepantasan ini dengan teknik pedangnya, ia terbukti menjadi masalah untuk kebanyakan musuh termasuk Kenshin.
Saito Hajime

Sebagai salah satu pesaing paling lama kepada Himura Kenshin, Saito Hajime adalah bekas kapten unit ketiga Shinsengumi dan kini merupakan ejen khas untuk kerajaan Meiji. Kelihatan kurus dan lemah, dia sebenarnya adalah watak yang sangat kuat dan berkarisma. Walaupun selalu menentang Kenshin, Saito masih menghormatinya dan juga akan membantu Kenshin dalam pertarungan jika diperlukan.
Sebagai samurai, dia mahir dalam semua teknik “Shinsengumi-Kenjutsu”. Walaupun dirinya kidal, dia sebenarnya adalah ambidextrous dan mampu mengubah tangan dominannya dengan mahir pada bila-bila masa dengan cekap. Perkara ini dapat mengelirukan musuh dan membolehkan Saito mencari peluang untuk menyerang.
Shinomori Aoshi

Obses dengan mengalahkan Kenshin, Shinomori Aoshi adalah salah satu watak terkuat dalam siri ini. Setelah memperoleh kedudukan ketua Oniwabanshu pada usia 15 tahun, Aoshi sebenarnya bijak dalam menganalisis pertempuran. Mempunyai kekuatan yang sama seperti Kenshin dan Saito, dia sentiasa berazam untuk menjadi yang terkuat.
Senjata pilihan Aoshi adalah kodachi, sebilah pedang pendek yang digunakannya terutama untuk pertahanan sambil menggunakan Kenpo untuk menyerang. Setelah dikalahkan oleh Kenshin, dia menggunakan dua kodachi. Sebagai musuh yang berbahaya, Aoshi menggunakan ketangkasannya dengan kombinasi pertempuran pedang dan seni mempertahankan diri.
Shishio Makoto

Shishio Makoto diperkenalkan sebagai antagonis utama di Kyoto Arc. Sebagai bekas hitokiri Ishin Shishi, Shishio dikhianati oleh kerajaan Meiji dan dibakar hidup-hidup. Disebabkan itu, dia memakai pembalut di seluruh tubuhnya. Kini cacat, Shishio ingin menjatuhkan kerajaan semasa dan membunuh Kenshin.
Sebagai pengganti untuk Hitokiri Battōsai, kehebatannya dalam pertempuran memang setaraf dengan Himura Kenshin dan terbukti dapat menandingi protagonis utama dalam pertempuran Battōjutsu yang hebat. Walaupun mengalami kecederaan parah pada tubuh, kekuatan Shishio tetap kuat seperti semasa dia sihat.
Shishio dapat menghentikan teknik Ryushōsen milik Kenshin menggunakan jarinya, mengelak dan menyerang balas teknik Gatotsu Zeroshiki milik Saito pada jarak dekat, dan menerima serangan Futae no Kiwami milik Sanosuke tanpa mengalami kecederaan.
Himura Kenshin

Selaku protagonis utama, kekuatan Himura Kenshin memang tidak boleh disangkalkan. Dia adalah hitokiri legenda yang kini menjalani kehidupan aman di era pasca peperangan Jepun. Kenshin ingin melupakan masa lalunya sebagai Battosai, di mana dia telah membunuh ramai orang yang bersalah dan tak bersalah demi “masa depan Jepun” yang lagi cerah. Walaupun sudah insfat, setiap kali dia harus bertarung, Kenshin dengan cepat akan melupakan sikap santainya dan menunjukkan kemampuan sebenar.
Setelah mewarisi teknik Hiten Mitsurugi-ryū, kemahiran Kenshin pada usia 14 tahun membolehkannya menjadi pembunuh elit bagi kerajaan. Fokus utama pada teknik ini adalah pada kepantasan, di mana Kenshin dapat menyerang dan berlari dengan kelajuan yang sangat luar biasa sehingga mata kasar manusia pun tidak dapat menangkap pergerakannya dan bahkan dapat mengelak daripada tembakan senjata.
Teknik utamanya adalah seni pertempuran Battōjutsu. Dengan menguasai ilmu ini dan kebolehan untuk mengalahkan semua musuh dalam satu serangan, dia diberi nama Battōsai. Saya pun tidak ingin bercerita banyak tentang Kenshin. Ramai yang tahu dia mempunyai ilmu pertempuran pedang yang luar biasa dan adalah antara watak paling terkuat dalam siri.
Hiko Seijuro XIII

Dikenali sebagai guru Kenshin, Hiko Seijuro XIII disahkan sebagai watak terkuat dalam siri ini. Walaupun belajar di bawah Seijuro, kemahiran Kenshin tidak setara dan hanya mampu menandingi kekuatan gurunnta dengan menggunakan teknik Amakakeru Ryu no Hirameki. Seijuro mempunyai rasa tanggungjawab yang tinggi terhadap Kenshin, dan pasti akan membantu Kenshin apabila diperlukan.
Seijuro sudah tentu adalah samurai yang hebat, dan kemahiran ilmu pertempuran pedang lebih tinggi daripada semua watak lain. Dia sendiri telah menguasai teknik Hiten Mitsurugi Ryu dengan sempurna dan dapat melakukan semua teknik pada output maksimum. Di samping itu, Seijuro juga memakai jubah seberat 90 kilogram pada setiap masa untuk melatihkan kekuatannya.

Itu sahaja untuk senarai 10 watak paling terkuat dalam siri Rurouni Kenshin! Memandangkan filem aksi langsung Rurouni Kenshin kini boleh ditonton di Netflix, saya sarankan anda tonton jika ada peluang. Apa pendapat anda tentang watak terkuat di Rurouni Kenshin? Jangan segan silu untuk kongsikan pendapat di ruang komen. Untuk segala liputan kami tentang anime, sila tekan pautan ini.
Sumber – Kenshin Fandom
Jangan lupa untuk ikuti kami di TikTok!
  @gamersantaimy
Tags: animeFaktaHimura KenshinmangaRurouni KenshinSamurai XTrivia


Diskaun sebanyak 85-90% untuk permainan terpilih PS4 sempena Spring Sale!

Pengguna konsol PS4 kini boleh jimat duit mereka dengan banyak sempena Playstation Spring Sale yang bermula dari saat ini sehinggalah 1 April! Terdapat beberapa game popular yang mempunyai diskaun murah gila! Antara game-game tersebut:

Selain daripada games yang ditawarkan, terdapat juga sale untuk add-ons:

Bukan itu sahaja, malah korang boleh gunakan kod diskaun 15% dengan pembelian RM300 dan ke atas!

Promosi game tersebut akan berjalan macam biasa sehinggalah ia habis pada 1 April ini, Namun, penggunaan kod 15% OFF itu hanyalah sampai 25 Mac! Jadi, kepada sesiapa yang masih belum beli, cepat-cepat ambil peluang ini untuk dapatkan permainan kegemaran korang.
Sumber: Playsation Website
Jangan lupa untuk ikuti kami di TikTok!
  @gamersantaimy
Tags: DiskaungamesPS4spring sale


Ni no Kuni: Cross Worlds membawa ciri anime RPG ke mobile

Penerbit permainan video Jepun Level-5 telah menayangkan treler teaser untuk RPG mobile Ni no Kuni: Cross Worlds yang akan datang, menuju ke platform iOS dan Android di Jepun akhir tahun ini.

Ni no Kuni: Cross Worlds akan melihat pemain berperanan sebagai penguji beta muda, yang telah diupah untuk memeriksa judul gaya realiti maya baru yang dikenali sebagai “Soul Divers.” Akan segera menjadi jelas, bagaimanapun, bahawa Soul Divers jauh lebih hebat daripada gelaran VR biasa anda, yang menampilkan kerajaan besar dan nampaknya sangat nyata yang sedang dikepung oleh tentera raksasa.

Berpasukan dengan seorang wanita misterius, Rania, protagonis tersebut berupaya untuk mengumpulkan sekutu, memerangi penjajah dan melindungi kerajaan serta rakyatnya. Tetapi di manakah permainan berakhir dan realiti bermula? Atau adakah kedua-duanya sama dan sama?

Berbeza dengan apa yang berlaku dalam ansuran utama yang lain, dalam Cross Words kita dapat memilih protagonis yang ingin kita lalui dalam pengembaraan. Mereka dibahagi mengikut kelas, oleh itu, kita boleh memilih antara yang berikut:

Swordsman

seorang pekerja muda yang bersedia menghadapi sebarang cabaran. Untuk mencari cabaran baru dan melarikan diri dari kehidupannya yang monotone, dia memutuskan untuk mendaftar Soul Divers beta. Dia pakar dalam serangan pantas dengan broadsword.

 Witch

wanita muda yang telah dikecualikan oleh rakan sebayanya kerana cemerlang dalam tugas apa pun dengan mudah, jadi dia memutuskan untuk bergabung dengan Soul Divers beta untuk menjadi penyihir sejati. Dia adalah pengguna sihir perfeksionis yang bertarung dengan tombak sihir dan dapat menyesuaikan diri dengan keadaan apa pun kerana kecerdasannya yang hebat.

Destroyer

Penjual bunga yang membantu menghilangkan tekanan orang dengan bunga yang indah. Walaupun bahagian luarnya berotot, dia sangat baik. Dalam pertempuran, dia adalah seorang pejuang liar yang memukul lawannya dengan tukul gergasi. Selain itu, dia adalah sekutu yang boleh bergantung, dapat menangani sejumlah besar kerosakan.

Rogue

Prankster muda yang senjatanya adalah sifat suka bermain dan pergerakannya yang mahir. Bakat-bakat miliknya dimaksimumkan dalam Soul Divers dan diterjemahkan menjadi pengguna busur yang menyebabkan kekeliruan di antara barisan musuh dengan serangannya yang menipu. Selain menyerang dari jarak jauh, ia juga dapat menguatkan sekutu.

Engineer

pemuda yang cerdas dengan akal yang genius. Adakah rasa ingin tahu anda yang tidak terbatas dapat dipenuhi di dunia Soul Divers? Di sana dia adalah pakar dalam penggunaan senapang dan jenis senjata lain. Selain menyerang musuh di lapangan, dia juga dapat menyembuhkan kecederaan sekutu

Ni no Kuni: Cross Worlds dilancarkan di Jepun pada iOS dan Android pada tahun 2020. Penyetempatan global masih belum diumumkan.
Sumber: Gematsu
Jangan lupa untuk ikuti kami di TikTok!
  @gamersantaimy
Tags: level-5ni no kuniNi no Kuni: Cross WorldsNi no Kuni: Cross Worlds mobile


Mengenali Kisah dan Sistem Class dalam Etrian Odyssey III HD!

Etrian Odyssey Origins Collection akan hadir ke Nintendo Switch dan Steam pada 1 Jun ini! Kami telah menceritakan sedikit sebanyak mengenai Etrian Odyssey II HD minggu lalu. Kali ini kita lihat pula entri ketiga siri, Etrian Odyssey III HD!

Kalau anda ingin tahu, Etrian Odyssey merupakan siri RPG dungeon-crawling 3D, di mana pemain memilih 5 pengembara daripada pelbagai class dan gabungkan kebolehan mereka untuk mencari harta karun di labyrinth yang luas sambil menghasilkan peta yang unik.

Sumber: Sega
Labyrinth merupakan sangat kompleks dan didiami oleh raksasa buas. Kembara sehingga kawasan paling dalam dengan meninggalkan jejak anda pada peta, mengambil perhatian kepada jalan singkat, tumbuhan, mineral dan harta karun sepanjang perjalanan.
Etrian Odyssey Origins Collections memaparkan tiga pengembaraan dengan tambahan elemen quality-of-life seperti pemilihan tahap kesusahan, fungsi auto-mapping dan banyak lagi. Sebagai tambahan labyrinth kini dipersembahkan dengan grafik HD dan cerah.

Merentasi runtuhan misteri yang bersambung ke dasar laut. Selatan benua besar, di seberang laut, terletak bandar lautan Armoroad. Legenda mengatakan bahawa sebahagian daripada bandar itu tenggelam tanpa amaran satu abad yang lalu ke dasar lautan, bersamanya teknologi yang kini hilang daripada manusia. Tertarik dengan legenda itu, ramai penjelajah berkumpul di Armoroad, semuanya berharap untuk mencabar labirin dasar laut. Tetapi setakat ini, tidak ada yang menemui bandar tenggelam dongeng itu. Berlayar ke Armoroad untuk mengemudi Labyrinth Yggdrasil, temui bandar yang tenggelam, dan mendapat kekayaan!

Sumber: Sega
Tentang Revamped Class dalam Etrian Odyssey III HD
Labyrinth boleh dicabar oleh parti yang terdiri daripada lima ahli, yang class dan potretnya boleh dipilih oleh pemain. Class daripada Etrian Odyssey I dan Etrian Odyssey II telah diubah suai sepenuhnya! Pilih antara satu daripada dua belas class yang tersedia dan tetapkan class kepada setiap ahli parti anda.
Setiap class juga telah diberikan potret baharu dalam remaster HD, dengan jumlah lima potret setiap satu!

Sumber: Sega
Berkenaan subclass
Dalam Etrian Odyssey III HD, subclass akan dibuka sebaik sahaja anda melepasi titik tertentu dalam cerita. Apabila pengembara diberikan subclass, mereka akan dapat mempelajari set kemahiran kedua. Setiap kelas hanya boleh diberikan satu subclass. Gunakannya dengan bijak untuk memberikan diri anda kelebihan dalam perjalanan anda melalui Labyrinth!
Anda boleh mengimbangi kekurangan subclass farmer dengan menggabungkannya dengan kelas berorientasikan pertempuran atau kelas ketangkasan tinggi (seperti buccaneer atau ninja). Gunakan subclass untuk menyerlahkan taktik anda.

Sumber: Sega
Common skill & Limit Skill
Setiap class mempunyai Common Skill dan Limit Skill, sebagai tambahan kepada Main Skill.

Common Skill

Tujuh skill yang boleh diperolehi oleh mana-mana class. Kebanyakannya untuk meningkatkan HP dan TP maksimum, memperoleh experience tanpa berada dalam parti, atau memberi boost di luar pertempuran. Kemahiran ini tidak mempunyai prasyarat dan boleh diperolehi sebaik sahaja anda mempunyai skill point yang diperlukan.

Sumber: Sega

Limit Skill

Skill yang boleh diperolehi setelah mendapat item istimewa. Ia boleh digunakan sebaik sahaja Limit Gauge telah dimaksimumkan daripada melakukan action dalam pertempuran. Setiap kemahiran boleh dilengkapi kepada beberapa pengembara dan kesannya terdiri daripada serangan yang kuat kepada recovery dan support. Limit Skill boleh mengubah arus pertempuran dengan cepat, jadi belajar menggunakannya dengan berkesan!

Sumber: Sega
Peminat boleh prapesan sekarang dan terima bonus ‘Early-Bird’ iaitu Set DLC Character Portrait untuk Etrian Odyssey Origins Collection. Ini membolehkan pemain menukar penampilan watak mereka kepada watak kesayangan ATLUS lain. Ini merupakan DLC percuma yang tersedia untuk masa yang terhad.
Di bawah adalah potretnya:

Etrian Odyssey HD

Ringo (Soul Hackers 2)
Joker (Persona 5)

Etrian Odyssey II HD

Demi-Fiend (Shin Megami Tensei III Nocturne)
Teddie (Persona 4)

Etrian Odyssey III HD

Nahobino (Shin Megami Tensei V)
Aigis (Persona 3)

Sumber: Sega
Untuk mendapatkan liputan lain mengenai Etrian Odyssey daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: Etrian OdysseyEtrian Odyssey III HD


Genshin Impact akan mempunyai koleksi wangian mereka tersendiri!

Setiap game mesti akan ada barang yang boleh dikumpul untuk dijadikan koleksi. Lagi-lagi patung plushies karakter yang comel untuk dibuat hiasan bilik. Tetapi ada juga barang koleksi lain yang boleh anda pakai seperti minyak wangi. Ya, betul! Minyak wangi juga banyak dijadikan sebagai barang koleksi untuk peminat gunakan. Kali ini Genshin Impact pula datang dengan koleksi minyak wangi mereka yang dipanggil “Genshin Fragrance”.

Primaniacs memang tidak asing dengan kolaborasi wangian mereka dengan francais anime dan game. Antara game yang berkolaborasi dengan syarikat ini ialah siri Persona, Danganronpa, Identity V dan banyak lagi. Jadi memang tidak pelik jika Genshin Impact juga berkolaborasi dengan Primaniacs.

Set minyak wangi Genshin Impact ini mempunyai enam botol wangian mengikut karakter seperti:
Aether / SoraLumine / HotaruKaeyaDilucKleeMona
Setiap botol minyak wangi ini berjumlah 6600 yen tidak termasuk cukai dan hanya mengandungi 30 ml minyak wangi sahaja. Anda boleh mendapatkan minyak wangi ini di kedai yang menawarkannya. Untuk mendapatkan maklumat lebih lanjut mengenai minyak wangi ini, anda boleh pergi ke laman rasmi mereka di sini. Laman web tersebut sepenuhnya dalam bahasa Jepun jadi anda boleh menggunakan khidmat Google Translate untuk membaca maklumat-maklumat tersebut.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Laman web itu ada menyediakan penerangan mengenai jenis wangian untuk setiap botol. Mereka juga menunjukkan reka bentuk ilustrasi dan kotak bungkusan  minyak wangi tersebut. Ilustrasi pada kotak bungkusan nampak seperti ilustrasi yang biasa kita nampak di dalam game dan pada botol pula kita boleh nampak reka bentuk yang minimalis.

Berita sedih untuk peminat luar negara yang ingin dapatkan minyak wangi ini. Primaniacs tidak menyediakan khidmat menghantar barangan mereka ke luar negara, jadi anda hanya mampu menggunakan servis proxy untuk mendapatkan minyak wangi tersebut. Tetapi ingat, tidak semua servis proxy yang membenarkan anda membeli minyak wangi, jadi sila baca terma dan syarat sesuatu servis proxy sebelum menempah.
Untuk membaca lebih banyak liputan mengenai Genshin Impact dari kami, anda boleh klik di sini.
Jangan lupa untuk ikuti kami di TikTok!
  @gamersantaimy
Tags: Genshin FragranceGenshin ImpactPrimaniacs


LEVEL UP KL tahun ini sah akan dijalankan secara dalam talian dan dijangka menarik 50,000 tarikan!

Malaysia Digital Economy Corporation (MDEC) telah mengumumkan kepulangan LEVEL UP KL buat kali ke-6 yang bakal bermula pada 10 Oktober hingga 22 November 2020. Pada tahun ini, acara serantau akan dijalankan secara maya atau lebih senang secara dalam talian dan diharapkan dapat menarik lebih daripada 50,000 pemain, pemaju, pengedar dan pelawat dari 30 negara.

Walaupun tidak seperti tahun-tahun sebelum ini, anda kini lebih mudah untuk sertai acara hebat ini hanya di hadapan komputer anda dengan keselesaan di rumah sahaja. Seperti biasa, Level Up KL akan dibahagikan kepada dua bahagian iaitu Biz Day dari 10 Oktober – 31 Oktober 2020 dan Play Day dijadualkan dari 19 Oktober sehingga 22 November 2020.

Di dalam sidang media bersama beberapa perwakilan nama besar dalam Level Up KL seperti Ketua Media Interaktif, Mohan Low, serta Kong Foong Ching dari Aeonsparx, Stefan M. Bier dari Streamline, dan WanHazmer dari Metronomik.
Mereka mengongsikan beberapa kemaskini permainan mereka, dan bagaimana mereka menjalani proses-proses pembangunan mereka terutama ada juga permainan baru yang akan datang seperti permainan mobile dari Aeonsparx.
Wan Hazmer turut mengongsikan bertapa dia berterima kasih pada semua yang menyokong permainan terbaru mereka No Straight Roads yang membawa pelbagai elemen dan kedepankan etnik-etnik lokal yang pernah juga kami kongsikan di review kami sebelum ini.
Menurut Mohan Low, acara ini akan merangkumi platform web, aplikasi dan live streaming untuk memusatkan semua orang agar dapat menavigasi semua aktiviti yang berbeza. Buat masa ini, memilih jalan dalam talian adalah untuk keselamatan terutama disebabkan pandemik Covid-19 yang masih berleluasa.

Selain itu terdapat Southeast Asia (SEA) Game Jam dalam talian yang menampilkan 100 pemaju permainan di seluruh Asia Tenggara dan peserta akan bertanding untuk memenangi hadiah wang tunai RM6,000. Selain itu, TOP 40 untuk peserta SEA Game Awards 2020 turut telah didedahkan di laman sosial media LEVEL UP KL sebentar tadi:

Announcing the TOP 40 GAMES of SEA Game Awards 2020 finalists!Register now to meet them at…
Posted by LEVEL UP KL on Tuesday, October 6, 2020

“SEA Game Showcase adalah platform untuk menonjolkan pembangun permainan dari wilayah ini dan lebih dari 30 permainan video terbaik akan ada di pameran. Akan ada banyak aliran dan promosi pemaju, jadi ini juga akan menjadi yang terpanjang- menjalankan kesemua aktiviti itu”.
Biz Day akan menyediakan platform untuk sesi rangkaian perniagaan di mana anda dapat bertemu dengan puluhan pelabur, penerbit dan studio permainan yang ingin mendapatkan bakat. Jadi untuk pendaftaran Biz Day yang kini dibuka di laman web rasmi LEVEL UP KL untuk anda mendaftar.

Play Day adalah bahagian pengguna Level Up KL dan menurut mereka masih tertanya-tanya bagaimana untuk memindahkan tenaga dewan konvensyen ke ruang maya tanpa menjejaskan kesederhanaan dan aksesibiliti.
“Oleh itu, kami hadir dengan pameran permainan yang dimainkan, di mana pengunjung dapat mengumpulkan mata, memenangi ganjaran kehidupan sebenar, menjelajah permainan dan bertemu dengan pemaju; Selain itu, akan ada acara esports, webinar dan tournament yang membawa gamer profesional untuk memenangi kolam hadiah sehingga RM120,000.00.”

Jadi, menurut Mohan Low lagi, inilah peluang untuk pembangun permainan untuk tampilkan diri dan peluang orang ramai untuk sertai aktiviti yang tersedia, seperti antara permainan lokal Zombie Soup dari AeonSparks dan Bake ‘N Switch dari Streamline yang turut akan sertai acara ini.

Jadi jangan lupa untuk singgah ke laman web rasmi LEVEL UP KL untuk pelbagai lagi informasi mengenai Biz Day dan Play Day yang akan bermula 10 Oktober hinggan 22 November 2020 ini!
Sumber gambar: LEVEL UP KL
Jangan lupa untuk ikuti kami di TikTok!
  @gamersantaimy
Tags: level up klLEVEL UP KL 2020LEVEL UP KL Biz DayLEVEL UP KL Play DayMalaysia Digital Economy CorporationMDEC


Physical Edition Company of Heroes 3 diumumkan, tidak tersedia di Malaysia

Dengan pelancaran game ini pada 18 November 2022, SEGA Europe Limited dan Relic Entertainment, Inc. mengumumkan bahawa pre-order bagi “Physical Edition” Company of Heroes 3 telah pun bermula. Tanpa melengahkan masa lagi, jom saya terangkan satu per satu.

“Physical Edition” didatangkan dengan dua versi iaitu Premium dan Launch. Setiap daripada versi tersebut akan memberikan item yang berlainan. Jom kita tengok item yang diberikan.

Physical Launch Edition

Company of Heroes 3DLC Devil’s Brigade[Legendary] gelaran dan bingkai PioneerItem fizikal Bungkusan edisi terhadDevil’s BrigadeEmbroidered PatchPeta Collector’s Book
Physical Premium Edition

Company of Heroes 3DLC Devil’s Brigade[Legendary] gelaran dan bingkai PioneerDLC premiumExpansion Pack #1 (2023)Item fizikal Bungkusan edisi terhadDevil’s BrigadeEmbroidered PatchPeta Collector’s BookItem fizikal premiumMetal caseMedal premiumPocket premiumKompasKotak besar premium
Malang sekali, kedua-dua “Physical Edition” tidak hadir di Malaysia. Namun, korang masih boleh dapatkan Digital Edition. Berikut adalah item yang akan diberikan mengikut versi masing-masing:
Digital Launch Edition

Company of Heroes 3DLC Devil’s Brigade[Legendary] gelaran dan bingkai Pioneer
Digital Premium Edition

Company of Heroes 3Expansion Pack #1 (2023)DLC Devil’s BrigadeDLC premium[Legendary] gelaran dan bingkai Pioneer

Kalau korang nak tahu, Company of Heroes 3 adalah game RTS yang akan dilancarkan pada 18 November 2022 di PC melalui Steam. Game ini akan membawa konflik Perang Dunia 2 ke medan lain iaitu Mediterranean. Untuk mengetahui dengan lebih lanjut berkenaan “Physical Edition” Company of Heroes 3 sila ke laman web rasmi mereka di sini.
Untuk dapatkan lebih banyak berita mengenai Company of Heroes 3, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Company of Heroes 3


Update Fortnite Baru, Guided Missile Dengan Baju Dinasour

Ishhh~ Bila la Fortnite Battle Royale nak masukkan Jetpack ni. Aku agak keciwa, mula-mula dia ganti dengan Hunting Rifle, lepastu kata delay, tapi tak dinyatakan bila nak masuk Jetpacknya… Kali ni, Epic Games buat satu teaser Guided missile.

Tak ada apa sangat untuk diberitahu, tak macam Jetpack, background senjata yang keemasan menyatakan yang senjata itu merupakan senjata ‘ Legendary ‘. Siapa yang pernah main Metal Gear Solid, mesti tahu Rocket Launcher Nikita.
Ohh, lupa nak cakap, Fortnite ada tambahan satu Costume baru, Rex dan jugak Party Animal Pickaxe. Korang boleh tengok Tweet ni :

All the dinosaurs feared Slurp-o-saurus Rex! 🦖Rex Outfit and Party Animal Pickaxe available in the shop now. pic.twitter.com/UHUJO0MBqK
— Fortnite (@FortniteGame) March 28, 2018

Jangan lupa untuk ikuti kami di TikTok!
  @gamersantaimy
Tags: Epic GamesFortnite : Battle RoyalePCPlayStation 4Xbox One


Predator Malaysia Mekar Bersama Komuniti Gaming, Perkenalkan ‘Predator Tribe’

Bagi menghargai para peminatnya, Predator Malaysia hari ini memperkenalkan Predator Tribe kepada semua penggemar permainan video. Selari dengan pengumuman ini, Predator Malaysia juga bekerjasama dengan artis lakaran tempatan popular, Vince Low untuk menghasilkan cenderamata edisi terhad kepada ahli terawal Predator Tribe.

Predator Tribe dicipta untuk golongan yang meminati permainan video, sama ada professional atau amatur. Ahli pelopor/perintis yang dikenali sebagai Predator Tribal Guardians bukan nama asing dalam komuniti gaming Malaysia iaitu Ai Gaming, ChuChu Gaming, MasterRamen dan Spartanker.

Menjelang pelancaran Predator Tribe, Predator Malaysia bekerjasama dengan artis tempatan, Vince Low untuk mengeluarkan koleksi pertama cenderahati yang menarik dan penuh bergaya bersama Predator Tribal Guardians. Cenderahati ini didatangkan dalam empat rekaan yang mewakili setiap satu Guardian. Ia boleh dibeli pada harga RM400 mulai 30 Oktober 2021 di kedai atas talian rasmi di Shopee and estore Acer Malaysia.
“Matlamat Predator ialah menyediakan peluang kepada pemain untuk menonjolkan bakat yang terpendam, tanpa mengira siapa mereka. Kami mahu bekerjasama dengan mereka untuk mengembangkan ekosistem dan komuniti ‘gaming’,” kata Johnson Seet, Pengarah Pemasaran, Produk dan Urusan Pengguna, Acer Malaysia.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Predator Malaysia juga bekerjasama dengan organisasi e-sukan yang terkemuka di Malaysia, Team Secret, dan menyerap salah satu pasukan Malaysia mereka ke dalam Predator Tribe. Selaras dengan aspirasi Predator untuk menyokong keseluruhan komuniti ‘gaming’, Predator Malaysia berganding bahu dengan Lugiami bagi menyokong wanita dalam ‘gaming’.Untuk maklumat lanjut mengenai produk terbaru Predator ini, anda boleh layari laman Facebook rasmi Predator.
Acer Predator kali ini memang terbaik dalam usaha mereka untuk lebih rapat dengan komuniti gaming di Malaysia. Terdapat banyak lagi produk baru yang bakal dilancarkan. Jika anda berminat untuk mengetahui produk lain dari Acer Predator, anda boleh klik di pautan ini.
Jangan lupa untuk ikuti kami di TikTok!
  @gamersantaimy
Tags: Acer predator MalaysiapredatorPredator Tribe


Misi diteruskan! Ejen Ali Musim 3 akan bersiaran di Disney+ Hotstar mulai 2022!

Berita baik buat peminat animasi di Malaysia! Pada hari semalam,  Primeworks Studios dan Wau Animation secara rasmi telah mengumumkan Musim 3 untuk siri animasi popular, Ejen Ali,  yang bakal disiarkan secara eksklusif di Disney+ Hotstar mulai 2022! Berikut adalah teaser:

Secara lebih khusus lagi, berita ini diumumkan semasa acara  Disney+ Hotstar APAC Content Showcase, di mana pihak studio telah mendedahkan teaser pertama di atas untuk animasi Ejen Ali Musim 3 buat peminat yang lama menunggu. Diakui sebagai kerjasama pertama antara Primeworks Studios,  Wau Animation dan Disney+ Hotstar, penonton boleh melihat kesinambungan Ali dan rakan-rakan ketika mereka menghadapi lebih banyak misi berbahaya.

Ejen Ali merupakan sebuah siri animasi Malaysia yang diterbitkan oleh Primeworks Studios bersama WAU Animation dan ditayangkan secara perdana di TV3 mulai 8 April 2016. Kisahnya mengenai “seorang murid sekolah rendah bernama Ali yang tanpa sengaja melibatkan dirinya dalam dunia perisikan. Semuanya bermula apabila Dos seorang ejen jahat yang cuba mencuri sebuah alat berteknologi tinggi yang mampu mengubah dunia iaitu I.R.I.S (Infinity Retinal Intelligence System) yang dicuri daripada pusat latihan M.A.T.A (Meta Advance Tactical Agency).”
“Ketika Dos cuba menyerahkan alat itu kepada rakannya, tanpa dirancang Ali telah mendapatkan bungkusan berisi I.R.I.S. Dos dan Trez cuba mendapatkannya semula tetapi dalam insiden itu, Ali telah mengaktifkan sistem I.R.I.S sehingga hanya dirinya sahaja yang mampu menggunakan alat tersebut. Oleh sebab itu, Ali terpaksa menjadi ejen baharu M.A.T.A dan menyelamatkan Bandar Cyberaya daripada sebarang ancaman bahaya. Malah menerusi tugasan baharunya itu nanti, Ali bakal menemui potensi dirinya yang sebenar.”
Pada masa yang sama, anda juga boleh tonton filem penuh Ejen Ali: The Movie di Disney+ Hotstar yang asalnya ditayangkan di pawagam Malaysia, Singapura dan Brunei pada 28 November 2019. Berikut adalah sinopsis:

Ejen Ali semakin cergas dengan misinya di MATA. Tetapi, konflik timbul apabila Ali tahu bukan lagi dia seorang sahaja yang mampu menguasai IRIS. Kini MATA telah menaiktarafkan IRIS kepada IRIS NEO yang akan dijadikan peranti asas bagi semua ejen. Ini membuatkan Ali persoalkan kegunaannya di MATA. Ketika ini, seorang individu bernama Niki mendekati Ali dan mendakwa dia tahu sebab kehilangan ibunya.Sekarang, Ejen Ali perlu lakukan misi aksi dan merungkai misteri ini yang mengancam bandar Cyberaya, serta pertaruhkan kesetiaan kepada MATA sebelum terlewat. Bolehkan dia berjaya?
Untuk segala liputan kami tentang siri Ejen Ali termasuk game MOBA-nya, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Disney+ HotstarEjen AliEjen Ali Musim 3MalaysiaPrimeworks StudiosWau Animation


Pelancaran Diablo IV Disambut Meriah! Ada Jolin Tsai, Cosplayer dan Banyak Lagi!

Sejak pengumuman di acara The Game Awards 2022, Blizzard Entertainment mengumumkan bahawa Diablo IV akan dilancarkan pada 6 Jun 2023, mereka telah menganjurkan satu siri aktiviti epik untuk pelancaran game. Kalau anda ingin tahu, mereka juga menjemput Jolin Tsai yang merupakan bintang pop terkenal Asia untuk menjadi duta rasmi Diablo IV di Taiwan, Hong Kong, Macau dan dia akan menjadi The Queen of Evil! Blizzard Entertainment telah melepaskan The Origin of Three Sins dengan video komersial jenama “Necessary Evil” yang disampaikan oleh Jolin Tsai yang akan muncul semasa acara tersebut.

Pengarah MV komersial jenama, Muh Chen juga merupakan pemain game Diablo, dia menggunakan adegan dari kehidupan seharian untuk mempersembahkan tema “ketakutan”, “kebencian”, dan “kemusnahan” dalam MV komersial jenama. Dia juga berkata bahawa Lilith adalah watak rumit yang mempunyai kuasa syaitan tetapi juga mudah terpengaruh yang pada masa yang sama seperti Jolin Tsai.

Dia adalah bintang pop yang sangat terkenal tetapi dia masih orang biasa seperti orang lain. Dia bermurah hati berkongsi perjalanannya tentang cara dia mentafsir Lilith dalam video komersial itu. Jolin merasakan bahawa kemahuan Lilith yang tidak gentar apabila melindungi orangnya dalam game adalah serupa dengan konsepnya dalam mencipta muzik baharu, jadi dia merasakan perkara yang sama apabila dia membuat persembahan dalam video komersial itu. Jolin menjemput semua pemain Diablo untuk menyertai pengembaraan di neraka pada 6 Jun.

Bukan setakat itu sahaja, bermula 2 Jun sehingga 11 Jun, Diablo Flash Store akan dibuka di Syntrend Creative Park, Taipei, Taiwan. Terdapat pelbagai merchandise untuk pemain beli termasuklah Diablo IV Collector Edition, figura terhad Lilith dan Inarius dan T-shirt. Terdapat juga patung gergasi Inarius sebesar 190cm yang terapung di langit dan kawasan play test untuk mereka yang ingin mencuba game tersebut.

Terdapat juga pemandangan Sanctuary yang dicipta semula, arca seperti Hell’s Gate dan Cathedral of Light di luar, menjemput pemain untuk merasai daya tarikan dunia gelap. Semasa acara itu, terdapat juga cosplayer yang membuat cosplay Lilith the Blessed mother, Necromancer, Barbarian dan job lain.
Berikut adalah info lanjut mengenai acara pelancaran Diablo IV:

Nama: Diablo IV Launching Event
Tarikh: 2 Jun 2023 – 11 Jun 2023
Masa: 11 am – 9:30 pm
Lokasi: Syntrend Creative Park First Floor 12th Cube dan BaDe Center Plaza
Masuk percuma

Untuk mendapatkan liputan lain mengenai Diablo daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: DiabloDiablo IV


Bekas pekerja Valve berkata kehadiran Epic Games ke pasaran PC Store adalah bagus sebagai pencabar Steam!

Valve telah menikmati pemegangan monopoli industri gaming di PC untuk masa yang sangat lama. Namun, dengan kehadiran Epic Games baru-baru ini sebagai saingan, baru sekarang mereka terjaga dari belaian tidur yang nyenyak itu. Epic Games menggunakan hasil berbilion-bilion mereka dari Fortnite untuk mencabar platform Steam, dan inilah yang membuatkan Valve membuka mata seluas-luasnya kerana ia menjejaskan satu benda penting untuk mereka iaitu: hasil pendapatan.

Steam was killing PC gaming. It was a 30% tax on an entire industry. It was unsustainable. You have no idea how profitable Steam was for Valve. It was a virtual printing press. It distorted the entire company. Epic is fixing this for all gamers.

— Richard Geldreich (@richgel999) April 5, 2019

Richard Gledreich, bekas pekerja untuk Valve menyuarakan pendapatnya tentang kehadiran Epic Games ke pasaran PC Store. Beliau yang pernah bekerja untuk Steam dan mengetahui segala latar belakang terutamanya dari hasil kewangan berkata yang Epic telah mengimbangkan sistem saingan untuk kedai dalam talian bagi PC. Dakwanya lagi, dengan memiliki eksklusif dan memenangi hati para developer dan penerbit, Epic Store sedang melakukan perubahan. Sebelum ini Steam memerintah segala-galanya dan setiap syarikat terpaksa membayar cukai “30%” untuk menjual permainan mereka di kedai.

Epic mencipta bayaran muka yang membolehkan para developer menyimpan 88% dari semua pendapatan permainan yang dijual di kedai, berbanding dengan Steam iaitu 70%. Perbezaan inilah yang mewujudkan persaingan yang nyata dan beberapa lagi tajuk besar games kian melompat ke Epic Store dengan tawaran eksklusif sebagai hasilnya.

Mengakui yang walaupun ciri-ciri untuk platform Epic Games Store itu agak teruk, ia boleh dibaiki dan akan bertambah baik pada masa akan datang. Bekas pekerja itu berkata lagi:
“Pemain percaya yang industri PC adalah sangat spesial dan kebal terhadap pasaran dinamik. Sebenarnya tidak. Ia telah dimonopoli oleh satu kedai tunggal yang tamak untuk jangka masa yang sangat lama sehingga pemain sudah terbiasa dengannya. Perubahan memang tidak dapat dielakkan, walaupun jika Epic Games Store gagal, akan muncul lagi kedai baharu.”

Sebenarnya komuniti PC gaming ini agak kecewa dengan tawaran eksklusif Epic contohnya macam Borderlands 3. Selepas diumumkan saja ia akan jadi eksklusif untuk Epic Games Store, ramai peminat boikot dan serang review untuk Borderlands 2 di Steam. Ini hanyalah permulaan untuk peperangan PC Game Store. Yang terbaru, Discord pula menawarkan pulangan sebanyak 90% untuk kesemua hasil jualan, dan ini sudah tentu akan menganggu pegangan Steam di pasaran. Apa yang pasti, dengan adanya persaingan seperti ini, barulah Valve sedar diri yang Steam bukanlah raja yang akan bertakhta buat selama-lamanya.
Sumber: Twitter Richard Geldreich
Jangan lupa untuk ikuti kami di TikTok!
  @gamersantaimy
Tags: epic games storesteamValve


Peta baru ERANGEL dah sedia untuk Chicken Dinner di PUBG Mobile versi 1.0!

Menurut pengumuman bersama oleh AppStore dan PUBG MOBILE pada 28 Ogos, peta Erangel Baru yang ditunggu-tunggu akan datang dalam kemas kini seterusnya, dengan baik pulih memberikan pengalaman medan perang yang diperhalusi sepenuhnya yang akan mempunyai ciri-ciri Erangel klasik yang terasa segar sekali lagi. Bermula dari 8 September, pemain dapat terjun ke dalam Erangel Baru (New Erangel) yang diperbaharui, bersama dengan fitur baru yang besar seperti New Tech, UX Baru dalam versi PUBG MOBILE 1.0, yang ternyata menjadi “kejutan misteri” yang diberi teaser pada acara live streaming pengumuman  PUBG MOBILE New Era.

Jadi ini adalah antara yang akan ada didalam Erangel baru:

Elemen peta yang baru

Elemen segar seperti parit, penghalang batang pokok, tanker yang ditinggalkan dan bunker menyediakan cara baru bagi pemain untuk merangka strategi dan taktik ketika berperang untuk mendapatkan Chicken Dinner!

Perubahan Titik Sumber Besar

Destinasi dalam permainan yang popular seperti Sosnovka Military Base, Mylta Power, Mansion, Prison, Mine Zone dan banyak lagi yang menerima looting, peralatan dan sumber lain yang seimbang. Pemain boleh mengharapkan pemulangan yang lebih kaya di kawasan luar bandar untuk pengalaman yang lebih seimbang dan strategi yang berbeza, walaupun mereka sudah biasa dengan tempat lama.

Perubahan bangunan

Beberapa bangunan dan shelter di Erangel yang baru telah diubah dan diperbaiki. Strategi baru akan diperlukan berdasarkan perubahan bangunan, bahawa pemain perlu mengubah kaedah pertahanan dan serangan yang sesuai.

Visual Diperbaharui

Sistem pencahayaan telah ditingkatkan memberikan lebih banyak realistik kepada kesan tumbuh-tumbuhan, langit dan air. Hasilnya, pemain dapat melihat pantulan di atas air dan cahaya tidak langsung dari matahari. Model dan kualiti tekstur juga ditingkatkan, untuk memberikan pertempuran yang lebih realistik, seperti tekstur bangunan dan persekitaran, partikel, asap, letupan udara, kilatan muzzle dan interaksi ruang skop. Fungsi “Ultra HD” dapat dibuka untuk kualiti grafik tertinggi. Peningkatan grafik menawarkan pengalaman berkualiti tinggi yang belum pernah terjadi sebelumnya dalam peranti mudah alih sambil mengekalkan pengalaman tempur yang lancar dan permainan klasik.

Lebih-lebih lagi, di dalam ciri baru peta Erangel Baru, UI PUBG MOBILE dan pengalaman interaktif telah diperbaiki sepenuhnya, untuk membawa pemain pengalaman pengendalian yang lebih ringkas dan intuitif. Menekankan interaksi, visual, gerakan dan kesan bunyi, PUBG MOBILE melancarkan mod switching multi-skrin inovatif dan menyusun semula fungsi yang ada ke dalam halaman, yang dapat dilihat oleh pemain dari lobi. Permainan, komuniti dan pembelian telah dipisahkan menjadi 3 ruang yang berbeza, memungkinkan akses cepat dan mudah untuk pemain, serta membuat interface yang sederhana dan bersih, membantu pemain menemukan fungsi yang diperlukan dengan cepat. Di samping itu, pemain dapat menyesuaikan susun atur mereka sendiri, untuk operasi yang lebih selesa.

Membawa Teknologi baru, UX baru dan Erangel baru kepada pemain, PUBG Mobile kini menuju ke era baru “Beyond A.C.E” untuk pengalaman baru dalam mobile gaming. Jadi teruskan bersama menanti 8 September ini untuk versi 1.0 dan muat turun PUBG Mobile di App Store dan Google Play.
 Muat turun di sini

PUBG MobilePublisher: Tencent GamesDeveloper: Lightspeed & QuantumRelease Date: 2018-02-09Android, iOS
PLAYERUNKNOWN'S BATTLEGROUNDS yang direka khas untuk mudah alih! Bermain secara percuma di mana sahaja, bila-bila masa. PUBG MOBILE menyampaikan tindakan berbilang pemain yang paling sengit di telefon bimbit. Jatuhkan, gearkan, dan bersaing. Pertahankan pertempuran klasik epik 100-pemain, mod muatan dan pasukan peminat pasukan 4v4 dan mod zombie yang pantas. Paling penting Winner Winner Chicken Dinner!

Jangan lupa untuk ikuti kami di TikTok!
  @gamersantaimy
Tags: AppStorekemas kini ErangelNew Erangelpubg mobilePUBG MOBILE 1.0


Horizon Zero Dawn diberikan PERCUMA bermula 20 April di PS Store

Program inisiatif dari PlayStation, Play at Home 2021 telah menyediakan beberapa permainan dan tawaran hiburan percuma untuk pengguna PlayStation sejak 25 Mac lalu. Kali ini, Sony telah mengumumkan Horizon Zero Dawn diberikan secara percuma beserta beberapa lagi permainan sebagai pemberian untuk semua pemilik PS4 dan PS5. Anda boleh menuntut permainan tersebut bermula pada  20 April jam 11 pagi sehingga 14 Mei.

Pemberian dari Sony ini menampilkan Horizon Zero Dawn Complete Edition, yang merangkumi expansion Frozen Wilds dan beberapa bonus seperti pakaian, senjata, dan sumber. Permainan open-world action ini memberikan anda pengalaman pasca-apokaliptik yang dikuasai oleh mesin. Malah, ia juga akan melancarkan sekuelnya Horizon Forbidden West pada akhir tahun ini.

Inisiatif Play at Home telah bermula sejak tahun 2020 sebagai tanda menyokong pemain semasa awal pandemik COVID 19, dan Sony ingin meneruskan inisiatif tersebut pada tahun ini juga. Anda boleh layari laman rasmi PlayStation untuk muat turun permainan secara percuma. Antara permainan PS4 dan PSVR yang percuma dalam program ini adalah:

Rez Infinite
Abzu
Enter The Gungeon
Subnautica
The Witness
Astro Bot Rescue Mission
Moss
Thumper
Paper Beast

Horizon Zero Dawn telah dinobatkan sebagai salah satu permainan PS4 terbaik sepanjang masa, dan merupakan permainan PlayStation berprofil tinggi yang boleh dimainkan di PC.
Untuk pengguna PS4, korang boleh la download game percuma ni dan main dekat rumah. Lagi elok main game percuma dari kena saman RM1000 sebab langgar SOP kan.
Jangan lupa untuk ikuti kami di TikTok!
  @gamersantaimy
Tags: horizon zero dawnPlay at HomeSony


Square Enix Osaka cari pekerja untuk siri Kingdom Hearts? Adakah bermaksud akan ada game terbaru?!

Siri permainan “Kingdom Hearts” telah diterima dengan baik oleh para pemain. Baru juga menurut Gematsu, pasukan Square Enix Osaka kini sedang merekrut pekerja baru untuk pereka UI, seniman teknikal dan pereka kesan khas. Kerja mereka adalah untuk projek pembangunan HD baru Kingdom Hearts.

Pada sesiapa yang masih tidak tahu mengenai permainan Kingdom Hearts, Kindom Hearts merupakan sebuah siri permainan aksi RPG yang dikeluarkan dan dibuat oleh Square Enix. Bersama kolaborasi bersama Disney Interactive, permainan ini dilengkapi watak dari Swuare Enix dan juga Disney. Mengfokuskan pada watak utama Sora, dia mengembara dan menyelesaikan pelbagai misi bersama watak-watak Disney!

Okay sambung semula untuk Square Enix yang kini mencari pekerja, kini terdapat beberapa kekosongan mana tahu jika anda ingin mencubanya?

Adakah ini bermakna Kingdom Hearts 4 sedang dalam pembangunan? Atau mungkin ada siri animasinya akan hadir? Kemungkinan juga ianya siri permainan Spin-off yang akan teredia untuk PlayStation 5! Jadi pada anda yang berminat untuk bekerja di Osaka, anda boleh mencuba untuk menghantar CV anda di laman web rasmi Square Enix. Mana tahu kot ada rezeki kerja kat Jepun kan!

Selebihnya mengenai pembangunan terbaru ini, akan kami cuba kemaskini dari masa kesemasa! Jangan lupa teruskan bersama kami okay!
Jangan lupa untuk ikuti kami di TikTok!
  @gamersantaimy
Tags: Action RPGKingdom HeartsPlayStation 4playstation 5RPG Gamessquare enix